Snedronningen: en madanmeldelse af forestillingen på Republique | Becauseitmatters\nSnedronningen: en madanmeldelse af forestillingen på Republique\nBy Mette On February 22, 2014 In Danmark, København, Oplevelser og rejser, Restaurant besøg og lign. With 1 Comment Permalink\nOpdækning i røverhulen\nEgentlig har jeg lyst til at være “kæk” og skrive en helt kort anmeldelse:\nKØB BILLET TIL SNEDRONNINGEN.\nMen når alt kommer til alt, så er jeg altså NØDT til at fortælle om den eventyrlige onsdag aften, vi havde, da vi var inde at se HC Andersen eventyret i fortolkning af Mette Martinussen, Dorte Holbek og Martin Tulinius på Republique.\nMette Martinussen har efterhånden stor erfaring i at sætte sådanne forestillinger op, hvor mad og teater kombineres. Hun har også et enestående talent for det og formår at se detaljer og sammenhænge i maden og skuespillet, som for det utrænede øje ikke virker oplagte, men i konteksten bliver helt korrekte og løfter det hele til et (endnu) højere niveau.\nSnedronningen handler jo om Gerdas rejse for at finde sin ven Kai, der er blevet bortført af Snedronningen. Det bliver dog hurtigt til samtlige teatergæsters rejse udi det ukendte. Vi bliver nemlig hurtigt – hver især – taget i hånden (bogstavelig talt) og ledt på vejen. Dette er et element, som vender tilbage flere gange i forestillingen, at vi individuelt bliver “behandlede” og flere gange står direkte overfor skuespillerne. Et element, som gør, at teaterstykket bliver meget mere vedkommende og personligt.\nDen på en skræmmende måde så fascinerende smukke og meget, meget uhyggelige Snedronning spilles i øvrigt af svenske Charlotte Engelkes. Resten af skuespillerne og statisterne er nøje castede og udvalgte for at passe til deres karakterer og der var mange. Rigtig mange. Skuespilller og statistholdet er nok på i alt på 25 – 30 personer. Det er imponerende.\nDinner with benefits og lidt om Mette Dahlgaard\nJeg har ingen forudsætninger for at være teateranmelder, så mit fokus i indlægget her vil være på aftenens middag. For det er nok i høj grad sådan, jeg generelt også oplever madteater; Det er en total oplevelse, hvor en middag indtages, mens alle de øvrige sanser (også) bliver bragt i spil.\nDet er sevlfølgelig også klart, at mad, som laves på et teater og uden et professionelt køkken, det har nogle udfordringer og begrænsninger, som man ikke ser på en almindelig restaurant. Tilsvarende må det også accepteres, at teaterstykket nogle gange går på standby, når en ret skal serveres eller en gæst serviceres.\nMaden til den menu, som serveres under Snedronningen er udviklet i et tæt samarbejde mellem Mette Dahlgaard, som sædvanligvis er køkkenchef på Geist og (selvfølgelig) Mette Martinussen.\nMette Dahlgaard (og Junior)\nDer er ikke mange dygtige kvindelige køkkenchefer, der arbejder på så højt et niveau som Mette Dahlgaard og hun står i øjeblikket 6 måneder henne i sin første graviditet og arbejder hver aften i den lastvogn, som udgør det primære køkken på Republique, mens Snedronningen kører.\nDu skal nu overveje, om du vil læse videre og dermed få “afsløret” detaljer i middagen eller du hellere vil have det til gode, til du selv skal ind at se forestillingen.\nVi får (heldigvis) lov at drikke os mod til rejsen. “Gerda” serverer en cocktail med navnet “Nordens kulde”.\nI et martiniglas får vi en blanding af sake, kamille og æblejuice serveret som slush ice og i et lunt glas.\nDet smager dejligt frisk og øger forventningerne om, at mad og drikke er en mindst lige så stor sanselig rejse her som skuespillet.\nEt af de første steder rejsen tager os hen er til Blomsterkonen. Visuelt et af forestillingens absolutte højdepunkter. Jeg føler mig taget fuldstændigt om mit (blomster)hjerte og sluger illusionen om livets træ råt.\nVi får også vores første rigtige ret her og den kan naturligvis ikke være andet end vegetarisk. Men vi får ikke det samme. Halvdelen får gulerodstatar med pickles, peberrod, solsikkekerner og æggeblomme, mens den anden halvdel får topskud af rød grønkål, citron verbena og frosset, revet roquefort.\nHertil serveres nogle små brød, som smøres med en slags pesto på bitre urter, som ligner dén, vi fik på Amass i sommer.\nHeldigvis kan Martin og jeg jo dele, men jeg ser også, at flere af de andre gæster vælger at dele med hinanden for at smage det hele. Vinene er naturligvis også invidiuelt tilpassede de to retter, henholdsvis 2011 Salta, Torrentes, Colomé til tartaren og 2012 Marche Bianco, Terre Silvate, Corrado Dottori til kålretten.\nBesøget slutter med en lille intens bouillon på hibiscus, troldkrabbe og svampe. Selvom retten på ingen måde ligner, så får den mig alligevel til at tænke på en af Geist´s signaturretter: jomfruhummertartar med hibiscus.\nVi bliver ført videre til finnekonen, som holder til i et hjem udsmykket med bakskuld, der udsender en umiskendelig lugt af røget, tørret fisk. Modigt tager vi imod hendes lille snack bestående af knasende sprødt torskeskind med emulsion på ansjos og bestyrkede kan vi begive os videre, da det viser sig at være den rene velsmag.\nHos Blomsterkonen er vi blevet tildelt blomster og det forårsager, at vi nu får individuelle retter, som matcher den blomst, vi har fået. Jeg nyder en skøn, velbalanceret ajo blanco, som er en kold, hvid spansk suppe lavet med mandler og grønne druer. Suppen serveres i en smukt, udskåret bog, som (på)minder om HC Andersens papirkliptalent og serveret med den smukkeste lille guldske.\nOg så skal jeg ellers love for, vi kommer til gilde. I røverhulen bliver vi under lystig dans, sang, nysgerrigt pilleri og vedholdende nødning indbudt på det vildeste madorgie.\nStøbejernspander som tallerkener\nVi bliver bænkede omkring runde borde og vores tallerken er en stor støbejernspande fra Staub, som nærmest bliver fyldt lige så hurtigt, som vi har tømt den. Røverne skænker generøst rødvin (2006 Malbec, Catena) af enorme magnumflasker.\nKæmpe kødben matcher de store sellerichips\nVi startede blidt med en brødcrouton og en dyb og meget koncentreret haresauce.\nLædersæk med tørret kød\nHerefter fulgte den skønneste cecina serveret i en læderbylt, en overdådig filopakke med marokkanske toner fyldt med confiteret hare og tørret frugt.\nHovedret med stor inspiration fra Marokko\nDesuden enorme chips af knoldselleri serveret med en mayo, der kom ind på det største kødben, jeg nogensinde har set og endelig en vidunderlig lun salat på rødbeder med ost, persille og havesyre.\nSkønne rødbeder (som Martin også kunne lide)\nDet var første servering hos røverne.\nDet sidste grønt fra haven….\nNæste servering var vegetarisk og det var nogle grumme, lystige udbrud røverne kom med, da de bar en enorm gryde ind, med hvad der kunne synes at være rent smør. Grøntsagerne (sølvbeder og vinterspinat) blev ganske kort dampede (eller burde jeg sige confiterede) og serverede med endnu en liflig sauce. Vi fik naturligvis serveringen med beskeden om, at det var de sidste urter fra haven.\nVinen suppleres med en dejlig 2007 Chateau La Cabanne.\nTredje ret i det løsslupne selskab var det skønneste vildsvin, som blev serveret med sort hvidløg og peberrod. Det var det lækreste guf og ikke svært at forestille sig, hvordan røverne havde nedlagt svinene akkurat udenfor hytten.\nKartoffel og stenbiderrogn. Ja tak!\nTil vildsvinet fik vi det lækreste tænkelige tilbehør i form af blancherede kartoffelbånd, som var vendt i en bouillon på jomfruhommer og oksehaller og til sidste garneret med den første stenbiderrogn. Åh, hvor var det dejligt.\nUndervejs blev vi underholdt med masser af sang, ubehøvletheder og hvad man ellers naturligt kan forestille sig, der må foregå i en røverbule. Røverne var så glade for at se os, at de ikke lige havde til hensigt at give slip på os igen.\nOliven, karamel og lakrids som første dessert\nFørste dessert fik vi også lov at spise i det gode selskab. Det var en olivenpure, mælkeis, citronkaramel og lakridsflager. En af den slags desserter, som danner så fin bro mellem det salte og det søde køkken, fordi netop olivenpureen stadig “hænger lidt fast” i det salte og dermed udgør et passende bindeled.\nRøverne indbød nu til dans, men serveringen og orgiet må have taget så voldsomt på dem, at de dejsede om af træthed, for det var dét, der bogstavelig talt skete og vi havde nu mulighed for at slippe væk og fortsætte vores rejse.\nOg endelig fandt vi ham så, den gode Kai. Godt og grundigt i kløerne på Snedronningen og stækkede med iskolde følelser.\nDet smukkeste tableau udspillede sig lige foran os, da Kai endelig vikler sig fri ved hjælp af Gerdas, som nu er blevet til vores, kærlighed.\nDet er en fantastisk afslutning og magisk til sidst at sidde rundt om det store, runde hvide tæppe, hvor scenen udspiller sig med vores dessert, som blev serveret på store hvide bakker med stearinlys: fåremælksfromage med krystalliseret, hvid chokolade, syltet pære og kandiserede mandler. Candyfloss med tongabønne var der også sammen med dessertvin (2010, Coteaux-Du-Layon, Chateau de Passavant) og kaffe eller te. Det var den fineste og mest intime afslutning at sidde der næsten midt på scenen sammen med sin elskede og fordøje forestillingen. Vi var de sidste, der gik hjem. Vi kunne slet ikke løsrive os.\nJeg ville ønske forestillingen var en eller to måneder tidligere, så der var endnu større chance for, at sneen lå over København, men selvom Mette Martinussen KAN rigtig meget, så er det nok lige rigeligt at forlange adgang til Vejrguderne 🙂\nDet er jo ikke længe siden, jeg besøgte Mettes restaurant 1.TH og jeg blev så imponeret over den meget høje detaljeringsgrad. Det samme gælder med Snedronningen. Der er simpelthen tænkt på ALT. Alle sanser er konstant på spil og intet er overladt til tilfældighederne og selv de detaljer, som ingen ville have tænkt på, er i de kyndige hænder hos trekløveret kommet under behandling.\nForestillingen har fået 5 stjerner alle steder undtagen hos (sure) Berlingske, hvor den “kun” har fået 4 (Søren Frank gav dog maden 5*).\nLinks til anmeldelser:\nOg på bloggersiden:\nThe Giant (norsk)\nDer er få billetter tilbage og forestillingen er kun programsat til d. 8. marts. Skynd dig. Det er en enestående oplevelse, som man sjældent får mulighed for.\nPrisen er 1400 kr. Det er ikke slemt, når ALT medregnes: velkomstdrink, 10 retter mad, vinmenu (og rigeligt af den), kaffe/te og en 4 timers teaterforestilling.\nJeg ærgede mig over, at vi ikke havde Astrid og min Mor (på 80+) med.\nForestillingen er tilladt fra 15 år og det ville have været en virkelig dejlig oplevelse at have sammen.\nFebruary 24, 2014 at 16:45 · Reply\nHold da op, hvor lyder det bare som en unik og enestående oplevelse! Helhedsoplevelsen mellem mad og teater lyder til at have været helt i top; det gad jeg godt opleve (!), men det bliver desværre ikke i denne omgang.\nTak for en rigtig fin beskrivelse af aftenen, og som altid de fine billeder Martin leverer 🙂\n← Sæson for blodappelsiner: Pandekager med blodappelsinsauce\nPæretærte med lemoncurd, mørk chokolade og marcipan →


McIlroys tabersag | Golf.dk - vi ses på golf.dk\nMcIlroys tabersag 12. september 2012 - Sidst opdateret: 12. september 2012 kl. 10:30Af Henrik Søe\nBritisk eller irsk? McIlroy er havnet i et dilemma (Foto: Getty Images) Rory McIlroy har et dilemma. Skal han optræde under irsk eller britisk flag under OL i 2016? Uanset hvad han vælger bliver det en lose-lose situation. Og en sag, der stikker dybere end som så. Spørgsmålet om Rory McIlroy vil optræde under engelsk eller irsk flag ved OL i Rio i 2016, er blevet et stort tema i de britiske og irske medier. Det sker efter at McIlroy i et åbent brev til den engelske avis Daily Mail afviser en artikel, hvor det fremgår, at McIlroy har besluttet sig for at stille op for Storbritannien.\nVerdensetteren kan med sin nordirske baggrund selv vælge om han i givet fald vil forsøge at vinde olympisk guld til Irland eller Storbritannien, når det om fire år går løs med OL-golfen i Brasilien. Men hovedpersonen understreger, at han ikke har truffet sit valg endnu.\n- Jeg ønsker at understrege, at jeg ikke har truffet en beslutning om OL. Der er næsten fire år til og der går noget tid, før jeg bestemmer mig, lød det fra McIlroy på Twitter efter den seneste tids mange skriverier om det omtålelige emne. Når det handler om sport er situationen i Irland og Storbritannien kompleks. I OL kæmper England, Skotland, Wales og Nordirland som et hold, mens det eksempelvis i golfens World Cup ser noget anderledes ud. Her optræder Nordirland og Irland under fælles flag, mens alle øvrige britiske lande kæmper for sig selv.\nRory McIlroy har således altid optrådt for Irland i golfmæssig sammenhæng, og gjorde det eksempelvis i amatørernes VM i 2006. - Det, der gør det til en forfærdelig situation at være i, er, at jeg hele mit liv har spillet for Irland med det irske golfforbunds logo på brystet. Men sandheden er, at jeg altid har følt mig mere britisk end irsk, og det skal jeg så veje op mod min tid som irsk spiller. Ligegyldigt hvad jeg gør, vil min beslutning skuffe nogle mennesker, men jeg håber bare, at de fleste vil forstå mit valg, fortalte McIlroy til den engelske avis Daily Mail. McIlroys beslutning vil også skabe røre i Nordirland, hvor katolikkerne tradtionelt er tilhængere af en genforening med Irland, mens protestanterne bakker om den nuværende union med Storbritannien. McIlroy er født katolik, men er udadtil hverken religiøs eller politisk farvet. Til gengæld er han verdens bedste golfspiller lige nu, og sådan en er god at have på holdet - uanset om man går op i golf eller politik.\nEt godt eksempel på, hvor meget nationalitets-spørgsmålet fylder, så man da McIlroy sidste år vandt US Open. Her lagde en fan umiddelbart efter sejren et irsk flag om skuldrene på McIlroy, som lynhurtigt fjernede det igen.\nDen reaktion fik en gruppe pro-britiske mennesker til at lave en Facebook-gruppe, som var i luften nærmest inden McIlroy havde underskrevet sit scorekort. Gruppen fik hurtigt 7.000 fans.\nDet er måske forståeligt, at Rory McIlroy ikke har tænkt sig at træffe en beslutning før han bliver tvunget til det, Lige nu siger han, at han først og fremmest vil koncentrere sig om at vinde Ryder Cup for Europa.\nEt hold, som han dog heldigvis ikke kan vælge fra til fordel for USA.\nLæs også Video: Rammer Rory overliggeren?Tidlig føring til ukendt spillerDet er svært at spå – især om the P... Seneste nytMest læsteMest aktive


Hvordan skifter man et blandingsbatteri? Find en vejledning her\nUdskiftning af blandingsbatteri – Sådan gør du\nHvordan udskifter man et blandingsbatteri\nNB! Du må kun udføre denne opgave, hvis der er en "stophane", og du må ikke ændre på rør eller føre nye.\n1. Luk for vandet!\nDet siger nok sig selv, men det er ikke desto mindre et ret væsentligt skridt på vejen til at få nyt armatur. For at du må udføre VVS-arbejdet, skal der inden for boligen være en afspærringsventil på vandfordelingsledningen eller på koblingsledningen til det pågældende tapsted. Det vil altså på godt dansk sige en ventil, hvor du kan lukke for vandet.\nHvis du bor i villa, kan du også vælge at lukke for vandet på hovedventilen i huset, som sidder ved vandmåleren. Under håndvaske og køkkenvaske vil der ofte sidde en ventil med et håndtag, du skal dreje for at lukke for vandet, men der kan også sidde en kuglehane, som du skal bruge en unbrakonøgle for at lukke. Har du ikke mulighed for at lukke for vandet, skal du søge råd hos en professionel. Du kan læse mere om VVS-arbejde og beregne en cirkapris på din opgave på VVS-pris.dk.\n2. Afmonter blandingsbatteriet\nInden du går i gang, skal du sikre dig, at der er lukket for både det varme og det kolde vand ved at åbne for begge indstillinger på armaturet. Dernæst drejer du de store møtrikker tættest på væggen mod uret med en fastnøgle eller en svensknøgle, indtil de løsnes helt, og du kan fjerne blandingsbatteriet.\n3. Tjek forskruningsafstanden\nFørst skal du tjekke, at afstanden mellem forskruningerne på væggen og omløberne på det nye blandingsbatteri passer sammen. Normalt er forskruningerne på væggen sat direkte på vandrørene, og de kan således ikke uden videre flyttes, men hvis der er forskydning, kan du benytte et såkaldt ”excentrisk forskruningssæt”, der tillader en regulering af afstanden svarende til +/ 2,4 cm.\nHvis du udskifter forskruningerne, skal du huske at benytte salve og pakgarn, og i de forskruninger og samlesteder, hvor der indlægges pakninger, skal du sørge for at rengøre grundigt med en klud for at sikre den bedst mulige kontakt.\n4. Sådan samles og monteres det nye armatur\nFiberpakninger eller eventuelle medfølgende vandfiltre lægges i omløberne på det nye blandingsbatteri, så der opnås den mest hensigtsmæssige tætning mellem omløberne og forskruningerne. Du er nu klar til at montere det nye blandingsbatteri, som fastgøres med en passende fastnøgle eller en svensknøgle. Stram til men vær opmærksom på ikke at overspænde. Hvis du vil undgå, at der kommer mærker på armaturet efter værktøjet, kan du lægge et tyndt stykke stof imellem, eksempelvis et lommetørklæde.\nNu er du klar til at tage dig et bad!


Her er de 11 nominerede til FUJ-prisen 2011\nForeningen for Undersøgende Journalistik offentliggør senere på dagen årets nominerede til FUJ-prisen. Se allerede hele listen her. Ingen er nomineret i den nye kategori 'Web'. (Opdateret 14.28)\nI aftes blev juryen bag årets FUJ-priser enige om, hvem der skal nomineres. Som Journalisten.dk kunne fortælle i starten af september, var der 53 indstillede projekter i de fem kategorier – magasin, tv/film, avis, radio og bog.\nJuryen har udvalgt 11 projekter, som var gode nok til at få en nominering.\nDer er i flere kategorier kun nomineret ét projekt. Det er set før i forhold til FUJ-prisen, men det betyder ikke, at det nominerede projekt vinder i kategorien. Der har været eksempler på, at ingen vandt, fordi juryen ikke fandt noget projekt i en kategori godt nok.\n»Gennemgangen af de 53 nominerede viste et meget højt niveau indenfor især avis og tv-genren. Det er tydeligt at se, at der stadig er her ressourcerne og de tunge journalistiske kræfter sættes ind,« lyder det fra juryformand Olav Skaaning Andersen til Journalisten.dk.\nI år har FUJ-prisen fået en ekstra kategori til webjournalistiske projekter. Men her har juryen ikke ment, at nogen af de indstillede projekter var gode nok til en nominering.\n»Den høje kvalitet indenfor avis og tv afspejler sig også i antallet af nominerede. Normalt ville vi indstille op til tre i hver kategori, men den undersøgende journalistik, der er produceret til print og tv, har altså kastet fire nomineringer af sig i hver kategori. I år havde vi også bedt om indstillinger i webkategorien, men vi fandt, at ingen af de specifikt web-rettede undersøgende projekter havde den nødvendige kvalitet,« fortsætter Olav Skaaning Andersen.\nDu kan se listen med alle nominerede herunder. FUJ inviterer i øvrigt alle de nominerede til at holde oplæg om deres projekter på årets store graverkonference i DR Byen 18.-19. november. Du kan læse om konferencen her.\nDu kan læse mere om FUJ på foreningens hjemmeside.\nDe nominerede til FUJ-prisen 2011 er:\nKamstrup-sagen. Journalisterne Morten Halskov og Asger Havstein Eriksen, Fagbladet 3F.\nLægernes hemmelige koder. Journalisterne Kaare Gotfredsen og Lasse Ravnø, TV2 Nyhederne.\nBørnene fra Brønderslev. Journalisterne Irene Thyrri og Amanda Rokkjær, DR Dokumentar.\nDiagnosticering af brystkræft. Journalisterne Michael Bech, Kristian Sloth, Søs Novella og Morten Hansted, DR Nyheder.\nPenkowa-sagen. Journalist Poul Pilgaard Johnsen, Weekendavisen.\nHistorien om DVOR. Journalist Kasper Vedsmand, B.T..\nMærsks udvinding af olie i Nordsøen. Journalist Niels Fastrup, Politiken.\nOpdateret 14:28: Ingen er indstillet i webkategorien, fordi ingen blev fundet kvalificerede nok. Også indsat citater fra Olav Skaaning Andersen.


Tømrer i Bræk ⇒ Få 3 gratis og uforpligtende tilbud. Klik her!\nHer på vores hjemmeside kan du let og hurtigt komme til at spare penge og tid på en tømrer i Bræk.\nDette skyldes nemlig, at vi er gået sammen med en stærk partner, hvor du har mulighed for at indhente op til 3 gratis og uforpligtende tilbud på din tømreropgave i Bræk. Der er mange fordele ved dette, og det kommer vi ind på her på siden, hvor du kan læse mere om processen ligeledes.\nDet kommer bag på de fleste, men det er faktisk ekstremt nemt at indhente tilbud på en tømrer i Bræk. Det første du skal gøre er at klikke dig videre til vores partners hjemmeside. Her efter kommer du over til en formular, hvor du skal beskrive din opgave. Beskriv den gerne så detaljeret som muligt, da det giver større mulighed for de dygtige tømrermestre i Bræk for at komme med et godt tilbud på din opgave. Her efter vil du modtage dine tilbud, og så skal du egentlig blot afvente at modtage dine tilbud fra vores partner. Der vil ofte gå et par dage, før dette sker. Når du har modtaget dem, skal du blot vælge det, der er bedst for dig. Det er gratis og uforpligtende for dig, hvilket vil sige, at du ikke er tvunget til at vælge et af tilbuddene. Kan du ikke lide dem, kan du blot passere dem. Så let er det at indhente tilbud på en tømrer i Bræk.\nKan alle indhente tilbud på tømrer i Bræk?\nJa, alle kan faktisk indhente tilbud på en tømrer i Bræk, og det er sådan set ligegyldigt, om du er privatperson eller virksomhed. Alle kan bruge servicen, uanset om du skal have hjælp derhjemme eller på kontoret. Der er som sådan ikke nogen opgave, der er for stor eller lille for de dygtige tømrermestre i og nær Bræk. Det er dog værd at bide mærke i, at det vil være nemmere for dig at få tilbud jo større din opgave er. Det er heller ikke altid, at vores samarbejdspartner kan garantere 3 tilbud. Det afhænger i høj grad af, hvor du er bosat. Ønsker du at vide mere, er du velkommen til at kontakte vores partner, hvis du har yderligere spørgsmål. Vi håber ud over dette, at du kunne tænke dig at gøre brug af vores hjemmeside, så du kan få en god oplevelse med en tømrer i Bræk.\nTømrer Lerbæk Huse Næstved


5 dagestræf på Bornholm - Side 2 - Club Corvette Danmark\nBoardindeks Træf - Oplevelser - Arrangementer\n5 dagestræf på Bornholm\nHer finder du kommende og tidligere arrangementer, samt fælleskørsel og "snak" og diskussion om Træf.\nRe: 5 dagestræf på Bornholm\nIndlægaf Henrik Berg » 10. feb 2019, 17:33\nHej Lars. Prisen er sat fordi, Programmet ikke er færdig endnu. Derfor kendes den nøjagtige pris ikke. F.eks er der kommet brunch på, efter opslag, denne er således inde i prisen. Jeg arbejder også på nogle andre ting som koster penge. Hvis der bliver overskud og det gør der helt sikkert. Så vil i modtage dem retur. Nogle ting skal betales på forhånd eller samlet.\nTilmeldt: 21. aug 2012, 10:10\nIndlægaf Bursche » 10. feb 2019, 18:00\nForstår, men så skal vi da ikke indbetale hele beløbet til hotellet nu? Jeg vil foreslå, at du får check på dette inden den 1. April, hvor beløbet skal være indbetalt, så vi betaler præcis dét, som hotellet skal have.\nDe bedste Corvettehilsener\nIndlægaf Henrik Berg » 10. feb 2019, 21:04\nLars. Jeg har først styr på det sidste i maj måned og for at undgå at nogen har betalt et beløb og nogen noget andet og jeg skal holde styr på det. Er beløbet som skrevet. Så skal alle have det samme beløb tilbage. Der er måske en fast udgift hvis det går i orden. Så ved få deltager bliver det mere pr. Person som hvis der er mange. F.eks til 5 dagestræffet på Fyn her var der en fast udgift på 7500 for en sejltur. Men vi var rigtig mange og folk skulle have 200 tilbage pr person. I sidste øjeblik kom der en del aflysninger og overskuddet forsvandt så der kun blev til en glad aften med drikkevarer. Det er ikke hotellet der får pengene. Men vi kommer fra mange steder så svært hvis jeg skal skrive ud til alle deltager hver gang en udgift kommer. Jeg har lavet mange 5 dagestræf desværre også nogle med underskud dette undgår jeg på denne måde.\nTilmeldt: 21. feb 2012, 16:34\nIndlægaf Gert Andersen » 11. feb 2019, 12:40\nJeg er nu også tilmeldt hotel med enkeltværelse samt færge.\nIndlægaf Bursche » 13. feb 2019, 13:52\nHenrik, jeg forstår, og jeg har ingen problemer med at betale aconto til DIG, så du har noget at arbejde med, men da de 3.360 kr. skal indbetales til hotellet, så får du jo ikke fingre i dem, vel, eller er der noget, jeg har misforstået?\nTilmeldt: 11. nov 2007, 18:30\nIndlægaf moesgaard » 14. feb 2019, 16:16\nTak fordi du arrangerer 5 dages træf - dejligt.\nJeg har ingen spørgsmål da jeg synes, du har beskrevet det så udmærket.\nHelle og jeg glæder os.\nSenest rettet af moesgaard 14. feb 2019, 21:28, rettet i alt 1 gang.\nTilmeldt: 1. sep 2013, 17:09\nIndlægaf CB 1462 » 14. feb 2019, 18:12\nHej Hanne og Henrik (og alle i andre Bornholmerbisser)\nVi er så også klar til en Bornholmertur, lyder som en rigtig god tur, vi glæder os allerede\nMed Vettehilsen "1462" Vibeke og Carsten\nIndlægaf CB 1462 » 14. feb 2019, 19:09\nHej Hanne og Henrik\nJeg har lige lovet, at tilmelde Hanne og Henrik Hvenegård til 5 dages træf på Bornholm.\nMvh. Carsten Bonde\nIndlægaf CB 1462 » 14. feb 2019, 21:26\nSå er der booket hotel og færge for os 4 Vibeke og Carsten, Hanne,og Henrik\nTilmeldt: 2. apr 2007, 23:42\nIndlægaf Kim G » 3. mar 2019, 22:55\nBornholm der er jeg selvfoelgelig med\nTilbage til "Træf - Oplevelser - Arrangementer"\nBrugere der læser dette forum: Google [Bot] og 5 gæster


» Billig Bluebeard by DROPS Design – Hue og Hals Strikkeopskrift str. 12/18 mdr – 45 kr.\nBluebeard by DROPS Design er et sæt med hue og halsedisse. Sættet er strikket i Drops Nepal med et fint strukturmønster.\nBluebeard by DROPS Designkan strikkes i str. 12/18 mdr – 2 år – 3/6 år – 7/10 år. Sættet strikkes med strømpepinde og rundpinde (40 (Læs mere)\nNavn: Bluebeard by DROPS Design – Hue og Hals Strikkeopskrift str. 12/18 mdr\nMange online butikker giver til alt held mange forskellige fragttyper. Den mest anvendte er efterhånden levering til et afhentningssted, så du nemt selv kan hente dine produkter på et selvvalgt tidspunkt. Muligheden er nemlig særligt enkel, samt tit også den mest betalelige fragtform ved køb af Bluebeard by DROPS Design – Hue og Hals Strikkeopskrift str. 12/18 mdr.\nDu bør også beslutte dig for at få produkterne bragt hjem til dig selv eller til adressen på dit arbejde. Leveringsformen viser sig som regel lidt mere omkostningsfuld, men til gengæld yderst simpel. Den mest prisbevidste metode til levering vil dog til enhver tid være at hente ordren selv, men den løsning kræver at du er i kort afstand af online butikkens tilholdssted.\nFragtperioden på Opskrifter || Strikkeopskrifter || Strikkeopskrifter til børn er selvfølgelig ekstremt relevant i tilfælde af at vi absolut skal bruge dine nye varer nu og her, så med det formål er det relativt centralt at vi tjekker leveringstidspunktet ved den vedkommende vare.\nMange internet handler præsterer dag-til-dag levering på deres favorit varer, eksempelvis Bluebeard by DROPS Design – Hue og Hals Strikkeopskrift str. 12/18 mdr, men husk at det forudsætter at ordren gennemføres forud for et fast klokkeslæt, så at de har mulighed for at nå at få produktet afsendt før personalet drager hjemad.\nEnkelte internet varehuse frembyder gratis fragt, men typisk er det kun gældende hvis du bestiller for et konkret beløb. Alternativt kan du udse dig den mindst kostelige leveringsform, som ofte – hvad end man befinder sig nær Taastrup, Grenaa eller Skagen – vil være at få fragtmanden til at levere din pakke til en pakkeshop.\nDet er i dag ultra let gængeligt for alle at sammenligne priser i blandt forskellige netshops, og for det har langt de fleste Drops – Garnstudio online forretninger set sig tvunget til at stampe salgspriserne på en række af deres produkter – til drenge og piger, lige så vel som til herrer og damer – markant, og endda nogle gange byde på fragt uden beregning.\nTil gengæld kan det stadigvæk være lønnende at eftergå et par forskellige online forretninger efter tilbud på Bluebeard by DROPS Design – Hue og Hals Strikkeopskrift str. 12/18 mdr forud for at du placerer ordren, sådan at man er sikker på at få den mest attraktive pris.\nMan må alligevel være opmærksom på, at i tilfælde af at en online virksomhed markedsfører deres varer til salg for en salgspris som virker besynderligt fordelagtig, så kan det for det meste være et fingerpeg om en falsk e-shop. Betalinger med kort er dog dækket ind under et reglement, der garanterer køber imod uærlige webbutikker.\nVi tilråder handler med kort eller MobilePay. Som et alternativ burde du anvende et tilbud fra f.eks. ViaBill, i tilfælde af at du higer efter at honorere regningen af flere omgange.\nFør nogen køber hos en Drops – Garnstudio online virksomhed behøver de i reglen bese virksomhedens vilkår, dog er det i mange tilfælde ikke videre spændende.\nEn anden valgmulighed kunne måske være at se hvorvidt e-shoppen er tilsluttet e-mærket, hvilket kan være et billede på at netshoppen overholder dansk lovgivning, samt at internet shoppen en gang i mellem revurderes af jurister som har ekspertise inden for lovene på området. Dette er desuden en god mulighed for opbakning, for så vidt du skulle få problemer som følge af din handel.\nDertil tilrådes det at kunden er omhyggelig omkring de mest aktuelle vedtægter der kan influere på transaktionen, som fx hvilken bytteret e-shoppen garanterer. I den forbindelse er det ydermere essesentielt, at man stadigvæk beholder sin faktura, således man fremadrettet kan dokumentere ordren af Bluebeard by DROPS Design – Hue og Hals Strikkeopskrift str. 12/18 mdr, uafhængig om man søger et produkt til en herre eller dame.\nTrustpilot resulterer i ret tiltalende muligheder for at vurdere ganske mange aktuelle brugeres omtaler og på grund af dette er det at foretrække, at du udforsker e-forretningens anmeldelser af Bluebeard by DROPS Design – Hue og Hals Strikkeopskrift str. 12/18 mdr forud for at du færdiggør din shopping.\nFacebook fører til tillige super sikre genveje til at få indtryk af webbutikkens kundetilfredshed. Foruden det ses nogle internet forretninger som tilbyder kunderne at ytre en evaluering af deres køb, som lige så vel bør drages fordel af til at få et indblik i hvor glade kunderne er.\nDenne hjemmeside er finansieret af reklameindtægter. Vi har samarbejder med en stribe online webshops derved at vi formidler deres tilbud, og tager imod kommission i tilfælde af at den person vi sender videre fuldfører et køb.\nVejledning om tilbud og webbutikker ajourføres ofte, men vi kan ikke give garantier imod korrektioner der måtte være realiseret siden vi nyligst opdaterede websitets data.


Råderetsregler Afd. 33. Jørgensgård - PDF\nDownload "Råderetsregler Afd. 33. Jørgensgård"\n1 Råderetsregler 2016 Afd. 33 Jørgensgård\n3 Arbejder inde i boligen Forbedringer: Modernisering af køkken Modernisering af badeværelse Forbedring af installationer Ressourcebesparende foranstaltninger Beboer vedligeholder Godtgørelse ved fraflytning Kommunal tilladelse Lejeforhøjelse p.g.a. større vedligeholdelsesudgifter Kan finansieres over huslejen Godtgørelse. Henvendelse til administrationen. I konkrete tilfælde vil der blive stillet krav om depositum stillet som sikkerhed for korrekt retablering ved fraflytning. Ved fjernelse af skab e.l. ved installation af hårde hvidevarer, skal der ske retablering\n4 Arbejder uden for boligen På afdelingsmødet beslutter lejerne hvilke forbedrings- og forandringsarbejder der må udføres udenfor boligen. Før du går i gang Henvend dig til teknisk afdeling før du går i gang så arbejderne kan blive registreret. Arbejderne må først igangsættes, når der foreligger en skriftlig accept af arbejdet. Teknisk afdeling kan fortælle dig om arbejdet er A) en forbedring giver ret til godtgørelse ved fraflytning B) en forandring giver ikke ret til godtgørelse ved fraflytning Samtidig kan du få at vide, om afdelingen finansierer forbedringsarbejdet over huslejen. Der skal måske søges om kommunal tilladelse og det skal klarlægges, om du skal vedligeholde, eller om afdelingen vedligeholder det udførte arbejde. Arbejder uden for boligen er generelt underlagt det til enhver tid gældende bygningsreglement. Det betyder f.eks. at lysthuse over 10 m2 kræver en kommunal tilladelse. Eventuelle begrænsninger i forhold til bygningsreglementet vil være administrationen bekendt og oplyses de beboere, der ønsker at udføre arbejder udenfor boligen. Se hvordan det forholder sig i din afdeling på næste side\n5 Arbejder uden for boligen Forbedringer: Beboer Vedligeholder Godtgørelse ved fraflytning Fjernes ved fraflytning hvis ny lejer ikke vil overtage Kommunal tilladelse Lejeforhøjelse p.g.a. større vedligeholdelsesudgifter Kan Finansieres over huslejen Forandringer: Sættes der port i de lejede carporte, skal porten være en stål vippeport. Males i farven Ral7016. Ingen lejeforhøjelse til dem der isætter porten Markiser, solsejl e.l. * Plankeværk omkring have udføres som vist på skitse 1 og males i farven i farven Ral7016 farve (farve som vinduer). Max højde 180 cm. Gælder kun baghave ikke forhave Overdækket terrasse. Males i farven Ral7016 Drivhus, lysthus, redskabsrum kan opføres. Skal holdes 20 cm fra naboskel. Kan dog opføres tættere på eller i skel hvis dette aftales de berørte parter imellem. Lysthus og redskabsrum males i farven RAL7016. Carporte/garage må kun opstilles, hvor det er muligt på egen grund. Der tages stilling i hvert enkelt tilfælde. Males i farven Ral7016. Husk der skal ansøges hos teknisk afdeling, Bygtoften 2-5 -


© Alle rettigheder tilhører Helle Kaare Lindberg - kopiering eller gengivelse af nogen art uden tilladelse hentet direkte fra forfatteren er ikke tilladt.\n“Hvem har lavet det der nummer?” smiler mor, mens hun holder øje med den smattede motorvej. Det er glat som bare fanden.\n“Nik og Jay, kan du lide det?” Lisa ruller vinduet lidt ned, så en stærk vind står ind i ansigtet. Mor nikker og tjekker lige sidespejlet. De skråler højt og falsk:\nEn dag tilbag’. Lev mens du gør det - elsk mens du tør det!\nDet snehvide landskab suser forbi, som de tæsker derudaf med halvfems i timen. Motorvejen ligner en smal spids forude, og selvom det er midt i marts, vælter det ned. Mor træder på speederen, og bilen skrider lidt, da hun skifter spor. Femoghalvfems.\n“Tror du, vi når det?” spørger Lisa og ruller vinduet op. Hun læner sig op ad ruden og gumler på en Tivolistang.\n“Jeg gør, hvad jeg kan!” siger mor. “Det starter først klokken ti, så vi har et kvarter.” De minder hinanden om, hvor røvsygt det er at skulle til barnedåb og se en baby få klasket lidt vand i hovedbunden. Speedometeret rammer hundred, hundred ti, hundred tyve. “Giv lige en stang, skat,” plager hun og rækker ud efter posen. Lisa smiler og vifter med den, bare for at drille. De griner begge to, mens bilen slingrer lidt ud til højre. Vinterdækkene har ligget i kælderen hele denne sæson.\n“Ej mor, styr lige din grådighed.” Lisa stikker hele næsen i posen. Det dufter sødt og syrligt på samme tid. Mor sender et par sliksultne hundeøjne. “Slap nu af … Du skal nok få, tykke!”\n“Det er da din skyld, at jeg er så fed,” smiler mor og klasker hende på låret, så det svier. “Av for satan!” hyler Lisa. “Hvordan det?”\n“Jeg tog toogtyve kilo på, da jeg var gravid med dig.” Hun slipper rattet med højre hånd og hiver i en delle ved maven.\nTrafikken er i fokus, bakspejlet tjekkes. En stor lastbil presser på bagfra. Der er kun et par meter imellem. I inderbanen suser en rød Opel forbi.\n“Syge stodder, hvad sker der?” råber mor og giver instrumentbrættet en ordentlig lussing. “Det er jo pisseulovligt det der!”\nDer skrues op for radioen. I et eller andet haveprogram taler de om Sneprydens hårdførhed og hvilke arter, der er mest udbredt i Danmark. Planten er ikke til at tage fejl med de betagende lavendelfarvede blade og stjerneformede blomster med et hvidt øje i midten.\n“Jeg gider ikke høre på det lort!” Lisa gaber stort og klør sig lidt i nakken. “Hold dog op, du bør da interessere dig for naturen, snart er den måske ødelagt.”\n“Ej, hør lige dig selv.” Lisa himler med øjnene og finder en anden kanal. “Hmm … det var bedre,” siger hun. “Farlig … Rasmus Seebach.” Hun læner sig bagud og rynker sin fregnede næse. Så vandt hun kampen. Igen. Mor er for nem. Alt for nem. Posen knitrer, da hånden finder vej til endnu en Tivolistang.\nLastbilen er der endnu. Den ligger tungt på vejen, og båthornet trykkes helt i bund, inden den glider over i ydersporet. De ligger side om side. Hvem kører stærkest?\n“Idiot, jeg må sgu da ikke køre hurtigere,” råber mor og ser vild ud i øjnene. Lastbilen lægger an til en overhaling. Begge køretøjer sætter farten lidt op.\n“Kan det ikke være lige meget, hvem der kører stærkest?” Lisa har aldrig rigtig forstået, hvorfor mor hidser sig sådan op i trafikken. Det sker næsten hver gang, som om en fremmed indtager hendes krop, når hun klasker røven i førersædet.\n“Måske, men jeg nægter at køre i nærheden af en tabertruck. Det er en beslutning, jeg tog for hundred år siden,” griner hun og hamrer speederen helt i bund, så asfalten brænder under dækkene. De har jo også en barnedåb at nå frem til.\nKapløbet fortsætter, og ingen ser ud til at give sig. Der bliver spillet alvorligt med musklerne. Mor læner sig forover, mens chaufføren plaprer løs i sin mobiltelefon. Begge har højre fod solidt plantet på speederen. Himlen er mørkegrå, og bløde fnug lander på forruden, så vinduesviskerne må sættes på fuld speed. Nu ligger hun forrest. Bare lige et ryk til, så kan hun svinge indenom og tage føringen i ydersporet.\nLisa skruer endnu en tand op for musikken. Der er skrat på kanalen, men det er hun ligeglad med. Det er vildt det her. Fuld fart, så det kilder i maven. Det er alligevel ret fedt at køre stærkt.\nSætningen hænger i luften et sekund eller to, men så sker det. Alt forekommer som i slowmotion. Lastbilen rammer førersiden. Bilen krøller, skrider, snurrer rundt om sig selv, ligger på tværs. Tusindvis af bittesmå glasskår glimter som diamanter på den våde asfalt. Harmonikasammenstød længere bagud. Et dyttende orkester. Mor slynges forover, ligger slapt ind over instrumentbrættet. Mørkerødt blod pibler frem fra hovedbunden og drypper ned i bilens bund.\n“Mor?” råber hun, men der er ingen reaktion. Hun klikker sig ud af selen. Er sluppet med enkelte skrammer og en ordentlig mavepuster. “Mor! Mor?” gisper hun og rusker hende i armen. Hun får blod på sine hænder og tørrer det af i sit lysebrune hår. Uden at tænke springer hun ud af bilen.\n“Hjælp!” råber hun. Tårerne strømmer ned ad den forårsblege hud. En mand kommer til og ringer 112, inden han kravler ind på forsædet. Han hedder Verner, siger han og kan lidt førstehjælp.\nKort efter høres sirenen fra ambulancen. Med blå blink maser den sig gennem virvaret af biler. Det lykkes, og to mænd i neongule veste springer ud. De har en båre mellem sig. Den ene giver sig tid til at føre Lisa ind i ambulancen. Tonefaldet bag det kraftige fuldskæg er beroligende. Han spørger ind til hendes navn. Ikke mere. Straks efter griber han igen om båren og løber i retning af mors krøllede bil.\nFra den tonede rude ser hun, hvordan de får hende fri og spænder hende fast til båren. De konstaterer, der er puls. Hun er altså ikke død, tænker Lisa. Det er svært at vide, hvad man skal tro.\nBåren bæres ind og fastgøres til et metalstativ, der er boltet fast i vognens bund. Der er trangt. De sidder skulder mod skulder. Redderne springer ind og virker forbløffende rolige, mens de rutinemæssigt tager sig af slanger og måleapparater. Det bipper og gør ved. Sproget de taler er svært at forstå. “Hæmoglobin … hypotension … bradykardi… ” Lægevolapyk, tænker Lisa og læner hovedet ruden.\nGad vide om mor dør? Det er en væmmelig tanke, der er helt umulig at forholde sig til. Hun får lyst til at spørge redderne, men tør ikke, for hvad hvis de svarer: “Ja, hun overlever ikke det her.” Hvad så? Hun bliver enig med sig selv om, at hun langtfra er klar til et ærligt svar. Men bliver man nogensinde klar, når det handler om døden? Nok ikke, selvom det er en del af livet ligesom alt muligt andet. Tanken gør hende mørk, og hun stirrer på mor, der har drop og slanger over det hele. Det er lidt underligt, for hun er smuk, selv i den tilstand. Der er noget helt særligt ved ansigtsudtrykket. Det virker fredfyldt og fremmed på samme tid. Forsigtigt stryger hun mors hånd. Den er så blød. Så fin. Måske er det sidste gang.\nAmbulancen svinger ind til Rigshospitalet. Pludselig er de der bare, som om de er fløjet gennem byen. Mor køres afsted til intensiv, mens Lisa undersøges grundigt, inden hun henvises til en ventesal på samme etage. Der er ingen grund til bekymring, siger lægerne. Hun skal nok få besked, når situationen er under kontrol. Personalet forklarer, at børn ikke skal overvære, når deres forældre bliver undersøgt. Det kan nemlig godt virke voldsommere end det er, og det er der slet ingen grund til.\nHun slår sig ned på en stol i venteværelset og bladrer i gamle Anders And blade, selvom det aldrig rigtig har været noget for hende. Siderne er bløde og fedtede af menneskehænder. Syge menneskers hænder. Det hele flyder sammen. Hun ved ikke hvorfor, men hun kommer i tanke om mobilen i lommen, og skal lige til at tage den op, men pludselig orker hun den ikke. Bare tanken om, at en eller anden ringer eller skriver på Facebook om noget, hun skal tage stilling til, er ikke til at holde ud. Og hvis nu hun svarer, og personen spørger til mor, så vil hun helt sikkert komme til at tude. Lige nu er bare det at skulle snakke med et andet menneske ikke til at overskue, og hvad skulle hun også sige? At mor måske er ved at dø? Tårerne presser bag øjnene, og vælger hun at give slip, så stopper det nok aldrig.\nPludselig tænker hun på Dorthe og den skide barnedåb. De er nok i fuld gang, fylder sig med pindemadder og sandkage med lyseblåt overtræk. Bør hun melde afbud? Er det ikke lidt flabet bare at blive væk? Hun tænker sig godt om. Nej, hun skylder ikke nogen noget. Slet ikke i dag.\nHun lader blikket vandre i venteværelset. Sidste gang hun var på skadestuen, havde hun forstuvet sin ankel på en klassetur til Botanisk Have. Hun snublede i drivhuset. Den eftermiddag gættede hun på, hvorfor folk sad i venteværelset, hvad de hed, og hvad de lavede i deres fritid. I dag er hun tom for både ord og tanker. Der er kun mor.\nSelvom hun ikke tror på Gud, folder hun hænderne alligevel. Inderst inde håber hun på en forbindelse til noget større. Et mirakel måske, nogle skytsengle eller sådan noget, for det tror hun på af en eller anden underlig grund. Tanken om sådan en engel lægger ligesom en dæmper på det hele og puster liv i forhåbningen om, at mor nok skal klare den. Hun må bare ikke dø. Et liv uden hende er intet værd. Hun har altid været den, der har trøstet, forkælet og været ærlig på de helt rigtige tidspunkter, også selvom det nogle gange har gjort lidt ondt. Nu kan hun ingenting udover at kæmpe for livet et eller andet sted på samme etage. Lisa forstår det ikke. Jo, med fornuften gør hun, men det føles så forkert, at hjertet ikke kan følge med. Det er mærkeligt at tænke på, at livet kan komme på prøve fra det ene øjeblik til det andet, og at vi først ved det, når det er for sent.\n“Lisa Kragh Ørnsleth?” En mand i hvid kittel lægger hånden på hendes skulder. Han er høj og slank. Omkring de halvtreds. Lidt gråsprængt i det mørke, kraftige hår. Sådan én, der ældes med ynde, som George Clooney eller Oliver Bjerrehuus.\nLidt flov skiller hun sig af med Anders And bladet og lister det ind under sædet. Det virker helt forkert at læse tegneserier i denne situation.\n“Bjørn Henriksen ... læge … Det er mig, der behandler din mor.” Han smiler og vipper med sin hvide træsko. “Er der bare dig?” spørger han. Lisa nikker, mens hun stirrer ned på den vippende sko. “Hvad med din far?”\n“Min far … jeg … kender … ser ham ikke,” stammer hun. “Søskende?” fortsætter Bjørn. “Nogen vi skal kontakte?” “Nej, der er kun mig.”\n“Nå,” siger han. ”Er du sød at komme med?” Han rækker hånden frem, men hun tager den ikke, rejser sig bare mekanisk og følger med ned ad den lange gang. Gid hun kunne strække uvisheden lidt endnu. Intet nyt er godt nyt, som man siger.\n“Er hun død?” Ordet ‘død’ runger forkert i den tomme gang.\n“Nej, men det er kritisk,” konstaterer Bjørn. “Voldsomme kvæstelser og en del indre blødninger.”\n“Er hun vågen, kan jeg tale med hende?” Lisas stemme bliver grødet, og tårerne presser sig på i de grønne øjne.\n“Du må ikke blive forskrækket, men … hun ligger i koma.”\n“Koma?” Hun bliver iskold under huden. “Klarer hun den?” spørger hun, selvom hun tvivler på, om hun kan tåle at høre svaret.\nDe træder ind på en stue, hvor lyset er lidt koldt. Lisa bliver stående i døråbningen. Bare et øjeblik. Tårerne strømmer ned ad kinderne, og næsen løber. Med ærmet tørrer hun det værste væk, men det bliver det bare værre af. Jo mere hun tørrer, jo mere kommer der.\n“Vil du se hende?” spørger han, og Lisa nikker. “Kom du bare tættere på.”\nHun sætter sig på stolen ved siden af hospitalssengen. Der er apparater, drop og slanger allevegne. På en lille skærm måles pulsslag og hjerterytme. Det bipper monotont.\n“Jeg lader dig være lidt alene,” siger han og klemmer hendes skulder. “Ring, hvis der er noget.” Døren lukkes med et klik.\n“Jeg elsker dig mor!” hvisker hun. Ordet ‘elsker’ lyder pludselig lidt anderledes, når det skrælles helt ind til benet. “Du må ikke dø!” Hun knytter hænderne så hårdt, at knoerne bliver hvide. “Jeg vil gøre alt,” lover hun.\nPludselig mindes hun noget, mor engang har sagt: Når noget forfærdeligt sker, så lægger guderne en gave til én. Det er vist et gammelt indiansk ordsprog. Hvad kunne det være for en gave? tænker hun, og hvad menes egentlig med gave? Ifølge apparatet slår hjertet vist, som det skal. Men hvad hvis det går galt? Er det så der, hun får gaven? Nysgerrigheden giver hende dårlig samvittighed. Hvad fanden tænker hun på? At mor overlever, er vel det allervigtigste, gave eller ej.\nPå væggen hænger et ur. Klokken er ved at være 13. Hun er egentlig slet ikke sulten, men ville nok have godt af en bid brød alligevel. Måske har de et eller andet i 7-Eleven?\n“Jeg er tilbage snart,” hvisker hun og kysser mor på kinden, som om det var en ganske almindelig dag.\nI butikken får hun lyst til en Cola og et par pølsehorn. På disken ligger der også en fin æske chokolade. Skal hun købe den? Den er dyr. Hun kigger i pungen. Der er lidt over to hundrede kroner. Hun har lige akkurat råd, hvis hun dropper colaen, men så er der heller ikke mere til resten af måneden.\nMed en pose pølsehorn og chokoladeæsken i favnen bevæger hun sig rundt på hospitalet. Hvor kom hun fra? Det ligner hinanden alt sammen, som om det er en labyrint. Med lidt held og hjælp fra en lyshåret sygeplejerske finder hun tilbage til mors stue.\nDet samme lys, den samme lyd, de samme folder i det lyseblå dynebetræk. Chokoladeæsken lægges i den lille skuffe i sengebordet. Hun er blevet lidt tørstig. På gangen står et rullebord med saftevand. Hun snupper et glas af det røde, selvom hun ikke ved, om hun må.\n“Hej igen.” Bjørn stikker hovedet ind. “Jeg tjekker lige et par småting … hmm … det ser jo ganske fint ud,” mumler han. “Har hun bare ligget sådan der hele tiden?” Lisa nikker og har en lidt dårlig smag i munden over at have forladt stuen. “Og du har ikke forladt stuen på noget tidspunkt?”\n“Nej,” lyver hun. “Hvornår vågner hun, tror du?” Stemmen knækker, og selvom hun kæmper for at holde gråden tilbage, lykkes det ikke helt. Det gør så forbandet ondt at græde så meget.\n“Vi gør alt, hvad vi kan, det må du stole på.” Bjørn retter på brillen og hoster lidt tørt. “Her,” hulker hun og rækker chokoladeæsken frem imod ham. “Den er til dig.” Hun tørrer øjnene i ærmet og kigger op. “Lover du så, hun ikke dør?”\nBjørn trækker vejret tungt gennem næsen og lægger hovedet lidt på skrå. Brillerne skubbes op i panden.\n“Jeg vil gøre mit bedste, Lisa … Det var det, du hed, ikke?” “Jo,” svarer hun.” “Men lover du det?”\n“Ja.” Han smiler og stryger hende blidt på armen. “Og tak for chokoladen, det var alt for galt.”\nDa han forlader stuen, løsner hun op for knuden i maven og giver helt slip. Hun græder længe og dybt, indtil hun udmattet falder om med hovedet på sengekanten.\nHun er i Liseleje. Mor er der også. I deres gamle sommerhus. Der lugter fugtigt. Deres hvide kat Carlo er blevet væk. Den har en smuk, lang pels. Ude i haven kalder de efter den. “Carlo … kis … kis … kis … Carlo.” Mor står med ryggen til. Pludselig vender hun sig rundt. Kridhvid i ansigtet og med størknet blod langs hårgrænsen. Hun peger i retning af et bed med stjerneformede, lavendelblå blomster. “Kom,” hvisker hun, og Lisa adlyder, tør ikke andet. Hun lister derhen. Helt forsigtigt, mens hun kigger sig over skulderen. Med ét høres et hvæs.\nHun vågner med et sæt og ser sig forvirret omkring. Hjertet hamrer derudaf. Hvor er hun? Hvad er der sket? Med håndryggen tørrer hun lidt savl væk fra mundvigen. Hun får øje på mor, der ser noget bleg ud. Ellers ingen forandring.\nLisa tænker sig godt om. Noget må kunne gøres. Men hvad? Pludselig får hun en vild idé. Hjemme ligger et guldarmbånd, som hun fik til sin konfirmation. Massivt rødguld. Det må være noget værd. Hun pisker ud på gaden og løber hele vejen til Ravnsborggade. Det river koldt i lungerne, og hun skrider en enkelt gang, så hun kurrer hen ad fortovet. Hun låser sig ind i opgangen, snubler på trappen. Hænderne ryster så voldsomt, at hun taber nøglen flere gange. Endelig er hun inde. Alt ser ud, som da de forlod lejligheden i morges. Strygebrættet, juiceglas, de tre skjorter mor fandt frem, inden hun fandt den helt rigtige. Der lugter hjemligt, og det er rart. Uden helt at vide hvorfor lader hun sig fortabe i det abstrakte maleri over sofaen\nog tillader sig selv at tænke på absolut ingenting.\nEn dør smækkes i opgangen og med ét rives hun ud af sin tilstand. Pludselig husker hun, hvorfor hun er her og stormer målrettet ind på værelset, hvor hun finder armbåndet i smykkeskrinet under sengen. Hun knuger det et par sekunder, inden hun tager det på og forsvinder ud på gaden igen.\n“Se dig lige for!” hvæser en ung kvinde med den helt rigtige barnevogn og det helt rigtige hår. Lisa ignorerer hende og spæner afsted uden at undskylde. I dag har hun ret til at være skideligeglad.\nForpustet står hun igen foran Rigshospitalet. Hun trækker vejret helt ned i maven og venter til åndedrættet har fundet sin vante rytme. Trafikken larmer, og et trykluftsbor smadrer asfalt ikke så langt derfra.\nHun finder vej til mors stue. Våde fodspor afsættes på linoleumsgulvet, mens hun går. Døren derind til er lukket. Forsigtigt åbner hun og træder et skridt tilbage. Fire læger læner sig ind over mors seng, og et par sygeplejersker står i baggrunden. Det hele virker lidt alvorligt, og der knokles på højtryk. Ingen lægger ikke mærke til hendes ankomst.\nBjørn kommer til syne ude på gangen, står lidt derfra. Han må have tilset en anden patient. De har så travlt de læger. Roligt vinker han hende hen til sig og trækker hende lidt til side. Hans stemme og måden, hvorpå han klemmer hendes hånd virker beroligende. Han råder hende til at gå en lille tur. Lidt frisk luft gør godt, som han siger.\nUdenfor sætter hun sig på en bænk under den lysegrå himmel. Hun betragter de fnug, der smelter på hendes frakke. Mønstrene er helt unikke. De fnug der rammer hjertet, smelter først, men der er også varmt ved en ulykkelig datters hjerte. Hun lukker øjnene og indsnuser den rene duft af nyfalden sne. Sådan kunne hun blive siddende resten af sit liv, hvis det skulle være.\nDa hun åbner øjnene, får hun øje på et lille blomsterbed. Det ligner et blåt tæppe. Hun rejser sig og tøffer derhen. Alle blomsterne er stjerneformede, og indeni er der et hvidt øje. Bare de overlever den nyfaldne sne, tænker hun. Blomster er jo ikke selv herre over vejrets omskiftelighed. Det er der ingen, der er. Selvom det føles forbudt, plukker hun en lille buket. De ser så smukke ud i hånden.\nDa hun vender tilbage til stuen, er situationen igen under kontrol. Hun lægger frakken fra sig og synker ned på stolen ved sengekanten. Hendes spinkle hænder er røde af kulde. Forsigtigt lægger hun blomsterne på bordet og stryger mors hånd, hvorefter hun tager den i sin og stjæler varmen fra den. Deres hænder smelter sammen et øjeblik.\nI det samme banker det på døren. Det er Bjørn. “Hjalp det at gå en tur?” spørger han.\nHun nikker og ser ind i hans øjne. De har en venligt skær, da han siger, at hun nok skal klare den. Det der skete, er ret almindeligt, så hun skal ikke være nervøs.\n“Snepryd?” siger han, da han får øje på de blå blomster. “Hvor har du dem fra?” Der bliver helt stille, kun lyden af skridt ude fra gangen.\n“Jeg fandt dem … u-u-udenfor,” stammer hun. “Hvad … hvad siger du, de hedder?” “Snepryd,” svarer han. “Chionodoxa på latin.”\nUden helt at vide hvorfor, kaster hun sig ind mod ham og klemmer ham om livet. “Tak Bjørn!”\n“Schyy… ” siger hun, da hun lirker armbåndet af håndleddet og lader det dumpe ned i hans brystlomme, hvor der allerede ligger et par kuglepenne.\nHun må lyde overbevisende, for han beholder det og forlader stuen. Da han er væk, ser hun sig omkring. Henne ved håndvasken ligger en stabel plastikkrus. Hun fylder vand i et af dem, sætter buketten derned, hvorefter hun stiller den i vindueskarmen. Blomsterne ser fortryllende ud i lysindfaldet.\nRastløsheden og sulten sniger sig igen ind på hende, så hun smutter ud på gangen og snupper endnu et glas af den røde saft. Det hjælper lidt på hullet i maven. Fingrene finder automatisk vej til mobilen i lommen. Det er længe siden, hun har skænket den en tanke. Gad vide om nogen har ringet? Men det er ikke til at vide, for mobilen er komplet og aldeles død, fladt batteri. Nå, tænker hun, så længe hjerterytmen er stabil.\nI lidt lommeuld finder hun en Tivolistang, og lover sig selv altid at beholde den, om så den skal rådne væk. I et glimt mindes hun bilturen. Billedet af mor, der ligger slapt hen over rattet står klart. Hun får kvalme af at tænke på det.\nBlikket finder i stedet vej til de store nypudsede ruder. I vindueskarmen står buketten så fint. Dens hvide øjne blinker. Hun stirrer på den så længe, at hun til sidst ser dobbelt. Tankerne får frit spil.\nLidt efter går hun på toilettet. Det strammer i blæren. Strålen er kraftig og har ventet længe på at blive sluppet fri. Mens hun vasker hænder, ser hun sig i spejlet. Huden omkring øjnene er hævet og rød, og hun får øje på en smule størknet blod i pandehåret. Det er mors, så hun kan ikke få sig selv til at vaske det væk.\n“Hun er død!” siger hun til sig selv i spejlet. Ordene rammer som et hårdt slag lige i brystet. Hun gentager sætningen og leger med ordene for at forberede sig på det værste. Sådan har hun altid gjort. “Hun er død, død, død.”\nDet er blevet aften. Det er kun, fordi der hænger et stort ur på stuen, at hun ved det. Hvileløst vandrer hun frem og tilbage og bilder sig selv ind, at hvis hun kan få skridtene til at passe snorlige til den bippende rytme fra apparatet og gå sådan i ti minutter, uden et eneste fejltrin, så vil mor overleve. Flere gange starter hun forfra.\nHun gør et ryk og kigger op. Bjørn står foran hende. Han lukker døren i bag sig. Det eneste der høres, er deres åndedræt og den bippende lyd.\n“Er du ok?” spørger han. Hans øjne borer sig ind i hende. De er lysende blå. Hun mærker et klem på skulderen. “Det skal nok gå,” beroliger han. Han løfter sin hånd fra skulderen, placerer den i stedet under hendes hage og løfter hovedet op. “Du er en god pige,” siger han og kysser hende midt på munden. De står op ad væggen bag et forhæng.\n“Ja-ja-jamen,” stammer hun.\n”Schyy... ” Han holder hende blidt for munden. Hånden lugter af røg. Hun ryster i benene.\nHans hånd finder vej til hendes inderlår. Han stryger det nænsomt og knapper forsigtigt\nbukserne op. Hun siger ingenting og gør sig slap som en kludedukke, der vender hovedet væk. Tårerne lander på gulvet og bliver til våde pletter. Han smiler indyndende, griber hende om hagen og kysser tårerne bort. En dunkel skygge. Hun gyser, da han markerer med en finger. Pludselig er alting sort.\nDa hun slår øjnene op, ligger hun under en dyne på en af stuens øvrige senge. Døren ud til gangen står på vid gab. Mor ligger skråt overfor og trækker vejret gennem en respirator. Lisa holder vejret så længe, at hun bliver blå i hovedet til sidst. Indeni føles det tomt. Nøgent. Pludselig husker hun, hvad der skete. I små glimt. Hun får lyst til at skrige så højt, at det kan høres helt ned til modtagelsen.\n“Hvem er du?” spørger en fremmed mand i hvid kittel og træsko. Hans hår er rødt, og han har et let overbid.\n“Datter,” hvisker hun og peger i retning af mor. Hjertet banker let under trøjen. “Nå, det kommer lidt bag på mig,” mumler han. “Hvem har du snakket med?” “Bjørn.” Navnet gør ondt i halsen.\n“Bjørn?” Han ryster lidt på hovedet og gør sig nogle notater om mors tilstand. Han er en mand af få ord og nikker venligt, da han kort efter forlader stuen. Lisa synker sammen og gnider lidt på øjnene. Ude fra gangen høres stemmer, og det rumsterer lidt.\n“Lars, kører du lige fru Hedegaard til røntgen?” råber en stemme derudefra. “Yes doc!”\nHun genkender stemmen. Det er ham. Bjørn. Uden at tænke, rejser hun sig fra sengen og slæber sig hen mod døråbningen, men hun når kun at se ryggen af ham. Længere fremme triller han afsted med en hospitalsseng. En ældre kvinde sludrer lystigt fra sengekanten. De griner. Inden længe er han en lille prik, der forsvinder rundt om et hjørne.\nVar det gaven, guderne gav?\nInde fra stuen lyder en lang og pibende hyletone. Hun stormer derind. En kold vind suser gennem rummet og maser hende op ad væggen. Det strammer i brystet, og benene giver efter. Fra vindueskarmen er Snepryden væltet. Vandet danner en lille sø på gulvet. I en spredt bunke flyder de lilla blomster. Deres hvide øjne er lukkede.\nCopyright © 2018: Helle Kaare Lindberg.\nRedigering: Forlaget Snepryd, Nina Frederiksen.\nAnmeldelse af ’Chionodoxa’ af Helle Kaare Lindberg.\nDenne gang skulle novellerne omhandle temaet ”Snepryd”, og forlaget har valgt novellen ”Chionodoxa” af Helle Kaare Lindberg som vinder.\nI novellen sætter Lindberg fokus på det særlige bånd, der er mellem mor og datter.\nDet, der starter som en hyggelig biltur, får pludseligt fatale konsekvenser, da uheldet rammer. Vi følger teenageren, Lisa, i de efterfølgende timer efter uheldet, hvor hun forsøger at skabe mening af situationen, mens hendes mor befinder sig i grænselandet mellem liv og død.\nRent sprogligt formår Lindberg at møde sin læser på et ukompliceret grundlag, hvor ordknaphed og et rigt billedsprog dominerer novellens fremdrift. Det hverdagsagtige sprog og de nutidige referencer skaber en jordnær tone i novellen, vi som læsere kan relatere til. Derfor får vi lyst til at læse mere.\nMødet med uvisheden, døden, angsten og ikke mindst kærligheden er fremtrædende temaer i novellen. Hovedtemaet ”Snepryd” indgår lidt diskret i novellen, men da Snepryd heller ikke er en blomst, der tager megen opmærksomhed, er der en fin harmoni mellem hovedtemaet og de sideløbende tematikker. Man kommer dog ikke uden om blomstens tilstedeværelse, idet den trods alt fylder noget i historien. At snepryd ikke er en blomst, der er let at slå ud, understreges symbolsk i kraft af den kærlighed, der er mellem mor og datter. Symbolikken og de frie fortolkningsmuligheder er på den måde stærkt repræsenteret i Lindbergs novelle. Noget, der i øvrigt også kendetegner forlagets øvrige tekster og grundlæggende DNA . Derfor er Helle Kaare Lindberg novelle-konkurrencens vinder.\nredaktionsmedarbejder, Forlaget Snepryd.


Klüber Lubrication - Specialsmøremidler til olie- og gasindustrien // Klüber Lubrication\nDet er ekstremt vigtigt for olie- og gasindustrien at holde sig inden for et defineret budget og en defineret tidsplan. Dette gælder især, når man har med offshoreaktiviteter at gøre, som kan være overordentlig komplicerede og dyre.\nI forbindelse med borings- og produktionsaktiviteter skal komponenterne kunne modstå barske betingelser og skal fungere effektivt for at reducere nedetider og spare omkostninger. Et aspekt, som hjælper med at sikre dette, er at anvende det rigtige smøremiddel. Specialsmøremidler fra Klüber Lubrication hjælper med at maksimere udstyrets og kritiske aktivers kapacitet, uanset om de er flydende eller faste.\nKlüber Lubrication er en anerkendt førende virksomhed på verdensmarkedet for specialsmøremidler og er en betroet partner i mange industrier i hele verden. Vi tilbyder dig en portefølje af ca. 2000 specialsmøremidler, der er udviklet til at blive anvendt under de barskeste betingelser, og mange af dem er godkendt til at blive brugt af førende producenter af originalt udstyr (OEM'er). Klüber Lubrication har i over 90 år kontinuerligt sørget for en bedre produktholdbarhed, leveret en højere energieffektivitet og bliver i stigende grad bedt om at løse de mest udfordrende problemer i forbindelse med smøring af moderne udstyr, når traditionelle løsninger fejler.\nBoretårnskomponenter (krone, bevægelsesblok, øverste drev, tang)\nMuddersystemer (skiferristere, mudderpumper)\nBoreapplikationer, der findes i land- og offshoreapplikationer\nKlüber Lubrication kan tilbyde følgende fordele til dine upstreamaktiviteter:\nOmkostningsbesparelser ved at reducere riggens nedetid og komponentslitagen\nEkspertanbefalinger baseret på en avanceret viden om tribologiske løsninger\nFørsteklasses produkter, der vil modstå ekstreme betingelser (temperatur, tryk, fugt)\nInternational tilstedeværelse – en lang historie om effektiv levering af produkter til alle verdenshjørner.\nMiljøvenlige produkter, der ikke går på kompromis med ydeevnen, herunder OSPAR-produkter.\nHer finder du et produktudvalg af alle undersegmenter til olie- og gasindustrien


Køb Core Waterloss hos Svensk Kosttilskud\nSlip af med uønsket væske\n- Før vejning\n- Før konkurrence\nVil du slippe af med uønsket væske inden en indvejning, konkurrence, fotografering eller bare for at stramme kroppen lidt op? Så er Core Waterloss lige til dig! Core Waterloss er et meget interessant kosttilskud med en højdoseret og kompleks sammensætning af både plante- og urteekstrakt af højeste kvalitet, som har vist sig at være vanddrivende i forbindelse med træning og diæt. Core Waterloss indeholder også veludvalgte vitaminer som vitamin C og vitamin B6, som bidrager til kroppens normale energiomsætning. Tag 1 portion (2 kapsler) to gange om dagen (en portion om morgenen og den anden om aftenen) for at opnå resultater sammen med din træning og en god kostplan.\nPlanter med vanddrivende egenskaber\nFør en fitness- eller bodybuildingkonkurrence\nFor at slippe af med uønsket væske\nUnder diæt eller før konkurrence\nWaterloss fra Core indeholder en velgennemtænkt formel af førsteklasses ekstrakter fra både urter og planter, som med deres forskellige egenskaber hjælper dig med at slippe af med uønsket væske, noget der kan bidrage til, at du kommer ned i den vægtklasse, du skal være for at stille op til en konkurrence, eller for at fremhæve dine muskler endnu mere til en fitnesskonkurrence. Waterloss indeholder bl.a. mælkebøtte og tranebær, som længe har været anvendt indenfor helsekost og detox på grund af deres udrensende egenskaber. Desuden indeholder den figenkaktusekstrakt, som ofte forbindes med appetitregulerende egenskaber og anvendes i kosttilskud netop på grund af den effekt, hvilket kan være en fordel, hvis du er på diæt og gerne vil tabe dig.\nFunktioner i kroppen, som kan hæmmes og sænkes under en diæt, er din forbrænding, en funktion som du gerne vil holde i gang, når du vil tabe dig. Med Core Waterloss og dens indhold af vitamin C og B6 bidrager du til at opretholde en normal energiomsætning og metabolisme. Core Waterloss er også suppleret med sort peber-ekstrakt (Piper nigrum), som udover dens evne til at forbedre optagelsesevnen på de andre ekstrakter har vist sig også at kunne bidrage til kroppens forbrænding og den metaboliske proces. Core Waterloss er koffeinfri, hvilket betyder, at du kan tage produktet når som helst på dagen og sammen med koffeinrige fødevarer, hvis du gerne vil det.\nHvem skal tage Core Waterloss\nCore Waterloss egner sig især til dig, der er på diæt og har brug for at ramme en specifik vægtklasse i en konkurrence som fx boksning, brydning, styrkeløft eller dødløft. Hvis du skal konkurrere i fx bodybuilding eller fitness, hvor du gerne vil af med så meget væske som muligt for at få en tør, hård og sprød fysik, kan Core Waterloss være et supplerende kosttilskud til at hjælpe dig på vej.\nTag 2 kapsler Core Waterloss (1 portion) 2 gange om dagen, en portion om morgenen og en portion om aftenen. Skal du til konkurrence i fitness, har du brug for at gå en vægtklasse ned, eller vil du bare gerne strammes lidt op før en fotografering, kan du tage yderligere en portion midt på dagen til frokost.


Bagepulver til huden | Jeg er rask\nBagepulver eller bagepulver er en af de ingredienser, du normalt bruger til at lave kager med. Men, har Sund Banden nogensinde brugt bagepulver at behandle problemhud? Det lyder absurd, men faktisk har bagepulver fantastiske fordele for huden.\nBagepulver eller natriumbicarbonat er et alkalisk eller basisk stof. Så derfor, bagepulver kan hjælpe med at regulere hudens pH-niveau og få huden til at gløde. På den anden side, bagepulver kan hjælpe med at neutralisere syrer i og uden for kroppen.\nFordi det kan reducere mængden af syre i maven, bruges bagepulver normalt til at behandle ondt i maven eller behandle fordøjelsesbesvær. Hvad mere er, indeholder bagepulver også anti-inflammatoriske og antiseptiske egenskaber, hvilket gør det til en ideel ingrediens til behandling af hudirritationer, insektbid, hjælper med at eksfoliere døde celler og mindre udslæt.\nLæs også: Kan diabetikere spise bagepulver?\nSådan bruger du bagepulver til urolig hud\nHealthy Gang, her er hvad du kan gøre ved at bruge bagepulver til at behandle problematisk hud!\n1. Fjern acne ar. Akne kan dog efterlade ar, der er svære at fjerne på huden. For at slippe af med disse ar, bland bagepulver med vand og påfør på huden, der har acne-ar.\nLad det virke i tre til fire minutter, og skyl derefter dit ansigt. Denne urt vil eksfoliere den skadede hud og erstatte den med en ny. Du kan anvende bagepulver til acne ar to til tre gange om dagen.\n2. Lindrer hududslæt. På grund af sin alkaliske natur kan bagepulver lindre kløe og hævelse forbundet med hududslæt. Bland bagepulver med lidt kokosolie og påfør det på problemhuden i 4 til 5 minutter, før du skyller det af. For bedre resultater kan du anvende denne blanding to gange om dagen.\nLæs også: Dette er forskellen mellem Bagepulver og Bagepulver!\n3. Kur mod brændt hud. Hvis din hud er solskoldet, så brug bagepulver, da det har en kølende effekt. Lav en blanding af bagepulver og koldt vand. Påfør derefter på det brændte område, lad det stå ca. 5 minutter før rengøring.\n4. Fjerner brune pletter på huden. Bland en teskefuld bagepulver med vand og eddike. Bland godt og lad det sidde på huden i 5 til 10 minutter. Gør det en gang om ugen eller to gange om ugen for at få ideelle resultater. Afbryd behandlingen, hvis der er en reaktion såsom irritation eller svien.\n5. Hudblegning. Vask dit ansigt med bagepulver kan hjælpe med at blege din hud. Bland bagepulver med vand og påfør derefter på ansigtet og gnid forsigtigt på ansigtet. Når du skrubber dit ansigt, skal du gøre det i cirkulære bevægelser i to minutter. Vask derefter med vand og påfør fugtighedscreme.\nLæs også: Sådan lysner du huden med olivenolie\nIkke 100 procent sikker at bruge\nSelvom bagepulver kan bruges til at behandle hudproblemer, anbefales det ikke til daglig brug. “Selvom bagepulver kan bruges til at eksfoliere døde hudceller, vil jeg ikke anbefale en ansigtsbehandling med bagepulver. Det er fordi, du skal være forsigtig, når du tilføjer bagepulver som en ingrediens til skønhedsbehandlinger," sagde dr. Michele Farber fra Schweiger Dermatology Group i New York City, USA.\nMarisa Garshick, hudlæge ved Dermatologiske og kosmetiske kirurgiske centre på Manhattan sagde, at selvom bagepulver aldrig blev anbefalet som et middel mod acne, gjorde mange mennesker det.\n"Natron har vist sig at være gavnligt for nogle mennesker, der har problemer med acne på grund af dets egenskaber, der kan reducere betændelse, absorbere overskydende olie og også have en eksfolierende effekt," siger Marisa.\nSelvom bagepulver kan bruges til at behandle problematisk hud såsom acne, betyder det ikke, at det er 100 procent sikkert at bruge. "Det skyldes, at bagepulver kan eksfoliere huden ved at ændre hudens pH til en basisk snarere end en let sur. Dette resulterer i afbrydelse af hudbarrieren, hvor din hud bliver mere modtagelig for infektion og irritation," sagde Marisa.\nHan tilføjede: "Du har også mulighed for forbrændinger. Så hvis du har meget følsom hud, er det en god idé ikke at bruge bagepulver til hudpleje, da det kan tørre ud og fjerne huden for dens naturlige olier.”\nLæs også: Er det sikkert at prøve en kosmetisk tester, før du køber?\nNDTV mad. 8 måder at bruge bagepulver til de mest almindelige hudproblemer\nHealthline. Bagepulver til acnebehandling\nStorist. Kan bagepulver hjælpe din hud?


Generalforsamlingen. Dato: mandag d. 13. marts 2017 Tid: Sted: PIFs Klubhus, Stadionvej 2, Præstø. DAGSORDEN: - PDF\nDownload "Generalforsamlingen. Dato: mandag d. 13. marts 2017 Tid: Sted: PIFs Klubhus, Stadionvej 2, Præstø. DAGSORDEN:"\n1 Generalforsamlingen Dato: mandag d. 13. marts 2017 Tid: Sted: PIFs Klubhus, Stadionvej 2, Præstø. Tilstede: Formand Steen Frederiksen, Næstformand Brian Hjorth Knudsen, Sekretær & kasserer substitut Michael Justesen, Bestyrelsesmedlem Erich A. Hildebrand, Bestyrelsesmedlem Peter Jersild samt Forretningsfører René Sieben. Stemmeberettigede medlemmer: 54 tilstede inkl. fuldmagter. DAGSORDEN: 1. Valg af dirigent 2. Valg af 2 stemmetællere 3. Valg af referent 4. Formanden fremlægger bestyrelsens beretning 5. Regnskab for det forløbne år til godkendelse, aflægges af revisor 6. Eventuelle forslag 7. Behandling af budget og fastsættelse af bidrag (kontingent) for det løbende regnskabsår 8. Valg af revisor 9. Valg til Bestyrelsen for 2 år: Steen Frederiksen, modtager valg Erich Hildebrand, modtager valg Valg for 1 år: Peter Jersild, ønsker at udtræde. (ikke på valg) 10. Valg af 2 bestyrelsessuppleanter for 1 år 11. Eventuelt - Herunder orientering omkring forhandling med kanaludbydere s. 1\n2 Referat Formanden bød velkommen og kunne med glæde konstaterer at der var mødt mange medlemmer op til denne generalforsamling. 1. Valg af dirigent Formanden meddelte at bestyrelsen ville foreslå Ole Traberg som dette års dirigent. Dirigenten blev valgt ved applaus. Dirigenten kunne ud fra avisudklip m.m. konstaterer at generalforsamlingen er lovligt indvarslet der var ingen indvendinger fra salen. 2. Valg af 2 stemmetællere Følgende markerede at de ville påtage sig tælleopgaven hvis det blev nødvendigt: - Erich Hildebrand - Peter Frandsen 3. Valg af referent Foreningens sekretær Michael Justesen varetager denne opgave. 4. Formanden fremlægger bestyrelsens beretning Formanden fremlagde beretning om årets aktiviteter. Spørgsmål fra salen: Hvad betyder EPG? Det er en funktionalitet/facilitet der kan præsentere hvilke programmer der bliver vist her og nu samt de næste/efterfølgende på samtlige kanaler. Der er lidt forskel på de enkelte kanalers præsentationer (antal efterfølgende udsendelser). Selve EPG funktionen er tilgængelig på de fleste moderne TV (smart TV). Spørgsmål fra salen: Hvorfor bliver der ved med at være problemer med EPG? Det er stadigvæk ikke muligt at optage programmer med specielt Panasonic optagere med 2 tunere. Problemet er at de medlemmer der har optagere med 2 eller flere tunere installeret for optagelse af flere forskellige TV kanaler både samtidig som på forskellige tidspunkter, ikke kan optage 2 forskellige kanaler ved hjælp af EPG faciliteten, hvis disse programmer ligger tidsmæssigt oven i hinanden på start eller sluttidspunktet. For nogle år siden fik foreningen installeret noget nyt udstyr på hovedstationen og efterfølgende har EPG funktionen været forringet. Der har løbende været arbejdet på en løsning sammen med DKTV som skaffede foreningen dette udstyr fra en anden antenneforening. Der er gjort flere forsøg på at få systemet til at virke, men en af udfordringerne er at vi har 3 forskellige TV program leverandører som hver især fremsender netop disse data på forskellige vis. Vores hoved- stationsudstyr samler disse informationer og sender dem ud sammen med TV signalerne. Bestyrelsen arbejder fortsat på at finde en løsning som kan få lukket sagen men det er desværre ikke lykkedes endnu. Spørgeren har egenhændigt kontaktet DKTV s projektleder på leverancen. DKTV har oplyst at andre har fået løst problemet og det kun er PALAUG som stadigvæk har problemet. Bestyrelsen stiller sig uforstående over for dette da de ikke har fået samme historie. Bestyrelsen vil snarest igen forsøge at få samlet de involverede parter og sammen finde en endelig løsning. Bestyrelsens opfattelser er at flest mulige får glæde af den nuværende EPG opsætning og at hvis denne ændres vil det være nogle andre medlemmer der bliver belastet af uhensigtsmæssigheder. s. 2\n3 Spørgsmål fra salen: Da beretningen er rimelig omfattende vil et medlem gerne have oplyst om den kommer på nettet så den kan læses igennem? Ja den vil en af de nærmeste dage komme på nettet. Spørgsmål fra salen: Fremtiden med lysleder kabel kan de kobles på som en forlængelse af nuværende kabler? Ja det kan det godt der skal blot noget mellem udstyr på som omsætter de analoge signaler (TV signalet i dag) i coax kablerne til de digitale signaler som benyttes i lysleder kablerne og omvendt hvis der skal føres videre igen i de gamle antenne kabler. Der er dog ikke behov for at skulle ændre vores nuværende kablingsnet da Coax kabler er lige så godt til at transportere signaler igennem. Bestyrelsen kunne referere til en afholdt workshop på sidste års FDA messe (Foreningen af Danske Antenneforeninger) hvor netop dette emne var oppe til drøftelse. De fleste eksperter udtaler at der ikke er væsentlig forskel på de 2 forskellige kabel løsninger og at coax kabler sagtens kan klare endog meget høje internet hastigheder. Spørgsmål fra salen: Hvorfor kommer der ikke svar på henvendelse til bestyrelsen? Spørger er bekendt med at der er fremsendt mails til formanden som ikke er blevet beskrevet. Formanden undskylder dette og vil sikre at fremtidige spørgsmål m.m. pr. mail bliver fulgt op. Godkendelse: Da der herefter ikke var flere spørgsmål fra salen spurgte dirigenten om forsamlingen kunne godkende formandens beretning? Godkendt ved applaus. 5. Regnskab for det forløbne år til godkendelse, aflægges af revisor. Regnskab fremlagt ingen spørgsmål og regnskabet blev godkendt. 6. Eventuelle forslag Forslag er modtaget fra et medlem. Medlemmet var desværre ikke tilstede så forslaget kunne uddybes. Det var derfor svært at få klarhed over hvorfra informationer der danner baggrund for forslaget stammer fra. Formanden og kassereren forklarede hvad der ligger af økonomiske fordele og ulemper i nuværende samarbejdsaftale og hvad der ligger i et konkret oplæg fra nuværende leverandør på en servicekontrakt. Kassereren henviste til note 2 i regnskabet hvor det fremgår at Reparation og vedligehold i 2016 er løbet op i kr ,- hvor beløbet i 2015 var kr ,-. I 2015 blev der udarbejdet en rapport der skulle danne grundlag for en renovering/opdatering af vores kabelnetværk i Denne skulle danne grundlag for fremtidig skadesdækning fra vores forsikring i forbindelse med fremtidige kabelskader m.m. Derfor kan udgiften til Reparation og vedligehold for 2016 virke en smule højt. Men hvis beløbet på kr ,- der er betalt for denne renoveringsopgave trækkes fra har beløbet brugt på almindeligt Reparation og vedligehold faktisk være mindre i 2016 end i 2015 nemlig kr ,- mindre end 2015 udgiften. Derfor kan bestyrelsen ikke se at der betales en for høj pris for de ydelser vi har i dag fra DKTV. Kassereren fortalte at den nuværende samarbejdsaftale blev tegnet i Timeprisen er selvfølgelig reguleret siden men kun med 3% om året faktisk kun kr. 71,00 en rimelig lav stigning på en håndværker timepris. Der arbejdes nu videre med etape 2 af denne renoveringsopgave og denne forventes færdig her i foråret. Denne merudgift er også medtaget i dette års budget. Bestyrelsen mener ikke at en lukning af vores kontor bør overvejes da netop placeringen er ideel i forbindelse med kommende arrangementer hvor vi planlægger åbent hus samt andre events som vores medlemmer bliver inviteret til. Heller ikke en nedlægning af forretningsfører posten er i støbeskeen snarer tværtimod da det er bestyrelsens klare s. 3\n4 opfattelse at nærbutik princippet hvor døren er åben til kontoret for en snak med forretningsføreren gavner og styrker foreningen. Efter debat er der enighed om blandt de tilstedeværende medlemmer at der ikke er opbakning for lukning af vores kontor og nedlæggelse af forretningsførerens hverv da der er stor tilfredshed med den service der ydes herfra. De tilstedeværende medlemmer ønsker bestyrelsen fortsætter deres arbejde med at finde den for foreningen bedste økonomiske og fordelagtige samarbejdsaftale og eller servicekontrakt for det fortsatte drift og vedligeholdelse af vores anlæg. 7. Behandling af budget og fastsættelse af bidrag (kontingent) for det løbende regnskabsår. Revisor fremlagde budgettet og fremhævede de poster hvor der sker ændringer. Spørgsmål fra salen: Medlem ønskede forklaring på hvorfor mastelejen endnu engang er sænket da der førhen var indgået nogle 10 års kontrakter med lejerne der var rimelig attraktive. Kassereren forklarede at der desværre er sket 2 ting i den forbindelse der gør at lejeindtægten er faldet. Punkt 1 er at der førhen var 5 lejere men at 2 af disse blev slået sammen til et selskab og at det nye selskab valgte at viderefører den billigste lejekontrakt. Det er lidt svært for PALAUG og modsætte sig sådanne sammenlægninger og derfor blev dette accepteret. Punkt 2 er en konkret situation hvor PALAUG blev for 2 år siden blev kontaktet af et af disse firmaer der bliver sat ind fra større selskaber side af for at finde steder hvor der kan spares på udgifterne. Henvendelsen gik på at markedsprisen på sådanne mastelejer var faldet markant ønskede lejer at få nedsat lejeudgiften. Der blev fremsendt et forslag og der blev drøftet frem og tilbage og der blev indgået et kompromis. Da PALAUGs bestyrelse jo ikke er eksperter på alle områder blev henvendelsen taget ad notam og derfor blev mastelejen nedsat Budget 2017 blev fremlagt og der blev orienteret om de poster hvor der kan ses ændringer. Der var ingen kommentarer fra salen. Oversigt over nuværende pakkepriser blev fremlagt. Der er ikke stigninger for nuværende i hverken kanaludgifter eller kontingent (bidrag) bestyrelsen vil vente med tiltag indtil der er valgt en ny udbyder af TV pakker til PALAUG. 8. Valg af revisor. Bestyrelsen foreslår fortsat samarbejde med Revisionskontoret Vadestedet. Genvalgt. 9. Valg til Bestyrelsen for 2 år: Steen Frederiksen, modtager valg. Erich Hildebrand, modtager valg. Begge blev valgt ved applaus for en kommende to årige periode. Valg for 1 år: Peter Jersild, ønsker at udtræde (ikke på valg). Thomas Grønholm stiller gerne op. Valgt ved applaus. Da, Michael Justesen sekretær og kasserer har valgt at træde ud af bestyrelsen skal der vælges et nyt medlem. Der stilles forslag om Erling Elbom Erling blev valgt hurtigt ved applaus. s. 4\n5 10. Valg af 2 bestyrelsessuppleanter for 1 år. Peter Jersild har valgt ikke at genindtræde som suppleant da han ønsker helt at træde ud af bestyrelsesarbejdet. Henning Nielsen ønsker ikke genvalg. Nye suppleanter skal derfor vælges mellem medlemmerne. Henning Nielsen bemærkede at han ikke gennem det forgangne år havde været indkaldt til et eneste bestyrelsesmøde. Dette mente han var i strid med det vedtagne princip i bestyrelsen om at suppleanter skal indkaldes og deltage, dog uden stemmeret, på møderne. Bestyrelsen opfordres/pålægges at indkalde suppleanterne. Følgende medlemmer blev valgt ind i bestyrelsen som suppleanter: Karl Otto Peters blev valgt som 1.ste suppleant Ulla Skytt blev valgt til 2.nde suppleant 11. Eventuelt. - Herunder orientering omkring forhandling med kanaludbydere. Formanden fremlagde status på det arbejde der har været gennemført indtil nu. Der er 3 forskellige leverandører og fordele/ulemper blev kort skitseret. Der indkaldes snarest til en præsentation af bestyrelsens endelig anbefaling til fremtidig leverandør. Bestyrelsen ønsker at få en aftale på plads med leverandøren og derefter implementerer løsningen i flere etaper, hvis dette bliver nødvendigt. Viasat / digital er p.t. den foretrukne udbyder af TV pakkerne. Der var opbakning fra generalforsamlingen til at bestyrelsen arbejder videre med disse udbydere. Dette er helt i tråd med generalforsamlingens opbakning til bestyrelsen i relation til punkt 6. Der bliver snarest indkaldt til et informationsmøde hvor der bliver lejlighed til at møde programleverandøren og se den løsning bestyrelsen vil anbefale. Formanden takkede Peter Jersild og Michael Justesen for et godt samarbejde samt for tiden de har været i bestyrelsen. Fungerende kasserer og sekretær bad til sidst om ordet. Han takkede for tiden i bestyrelsen og forklarede hvorfor han havde valgt at trække sig. Han rettede en speciel tak til René for det gode samarbejde der havde været i tiden efter overtagelsen af kassererposten. Kassereren fremhævede også at det havde været dejlig at høre den store opbakning René har blandt vores medlemmer især fordi hans arbejde er altafgørende for foreningens ve og vel. - Slut Referat godkendt d. ; Dirigent - Ole Traberg Formand - Steen Frederiksen Sekretær - Michael Justesen s. 5


Witt by Kuvings slow juicer B6200S kan man finde her i shoppen blandt alle varerne i den eftertragtede varegruppe Juicepresser og citronpresser. Der kommer hele lovpligtige 14 dages returret med når du køber din vare. Den gode service betyder at rigtig mange i Danmark køber deres Witt by Kuvings slow juicer B6200S hos onlineshoppen Elgiganten, der har forstået at dække hele Danmark med de helt rigtige varer. Der er mange varer i shoppen og i det store udvalg finder mange det de leder efter, som jo fx kan være det produkt på denne side. Køber du varer online kan priserne være lavere- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nDu skal have i tankerne, når du handler online, begunstiges du af bedre rettigheder, fordi webshops er underlagt en lovgivning, de skal følge. Loven siger, du har ret til at returnere dine varer indenfor 14 dage. når produkterne er købt online, og nogle webshops har valgt at give mere der kan forlænge din standard returret med både uger og måneder. Webshops er nødt til at skilte med deres priser på varerne online, og det bevirker, at du med få klik kan finde det bedste tilbud, i de mange webshops der er på det danske marked. Du kan oven i købet gøre det når du sidder på toilettet med din mobiltelefon. Når du handler online er du også fri for, at du ikke kan bære alle din varer på én gang og skal gå flere gange frem og tilbage til bilen. Når du har købt dine varer, sendes de til din adresse, eller de kan blive sendt til din arbejdsplads, du skal bare huske at vælge den rigtige adresse. Webshops har ikke en kø som i butikker eller supermarkeder så det er direkte til kassen, når du er færdig med at handle, så ungå de trælse frustrationer over, at det kan tage så lang tid for folk at finde de sidste mønter frem.


Du kan selv være en taber | Julie Horup\nKan vi én gang for alle slå fast, at der hverken var en vinder eller taber ved E3? Tak.\nDet er vist ikke gået forbi mange næser, at E3 løber af stablen lige nu. Nintendo har netop afsluttet det typiske gigant-trekløver, imens EA og Ubisoft også har været forbi scenen med deres kommende eskapader. Der har været en del opture, adskillige nedture og så åbenbart et fuldstændig hysterisk ramaskrig fra folk om, at konsoller er ved at dø, at Sony/Microsoft/Nintendo er ved at miste grebet, og at E3 i det hele taget er fuldstændig ligegyldigt.\nAk jo, E3 var ikke det blockbuster-sjov med festfyrværkeri og lir, som vi efterhånden er vant til, men det er der sådan set en meget god grund til, nemlig det lille ord, der de seneste år er blevet kastet rundt i flæng: Next-gen.\nJeg ved ikke, om folk i år havde forventet annonceringer fra Sony og Microsoft om henholdsvis PS4 og Xbox 720 (i så fald er man håbløs optimist) eller pris og dato på Wii U fra Nintendos side (i så fald skal man lære at lytte efter, når Nintendo bekræfter, at den slags information får sit eget arrangement senere på året). Jeg ved heller ikke, om det er fordi folk står og tripper efter, at E3 lige pludselig bliver en legeplads for mobil gaming med tablets og mobiltelefoner i hver en afkrog, for så er man gået helt forkert – men den tager vi senere…\nNext-gen betyder nemlig alt for dette års E3, hvor ironisk det end lyder, især når vi slet ikke så noget fra next-gen, hverken konsoller eller spil (bare rolig dog, det kommer næste år). I stedet skulle dette års messe forberede og sikre de store platformes svanesang, hvor veletablerede franchises fik deres afslutning på denne generations konsoller, imens Microsoft for eksempel fokuserede meget på deres Xbox SmartGlass og det sociale rum samt tjenesterne, der helt sikkert får en central rolle i næste generation.\nDet er en overgangsfase, hvor man – hvis man har bare lidt logik i knolden – ikke på nogen som helst måde kan forvente at få fejet benene væk under sig af ren forbavselse og chok. Det ville på ingen måde give mening for Sony og Microsoft at fokusere på store annonceringer over hele rækken, hvilket også har sat sit helt enorme præg på E3 i år. Det er en skam, men det er simpelthen konsekvenserne af, at spilbranchen går en ny tid i møde.\nDerfor giver det heller ingen mening, når folk nærmest snubler over hinanden i iver efter at udråbe taberen af E3 eller sågar vinderen, for det er ganske simpelt: Der var hverken en vinder eller taber. Det var en middelmådig seance, hvor de fleste på scenen knap og nap klarede sig igennem helskindet, hvilket lige præcis rækker til næste år, hvor next-gen cirkusset slippes løs. Den største overraskelse kom ikke fra en platformsholder, men derimod fra en udvikler, hvilket vel egentlig siger alt, hvad der er at sige.\nNetop på grund af dette faktum er det håbløst at høre på skrigehalse, der er helt overbeviste om, at nu er konsollerne døde, og at E3 er det åbenlyse bevis på dette. Det er en håbløs konklusion, især hvis man prøver at bruge dette års E3 som argument. E3 i år har været i undtagelsestilstand af åbenlyse årsager, og det giver absolut intet retfærdigt billede af, hvor konsoller befinder sig næste år.\nDet værste er dog, at påstanden om konsollens død altid følges op med svadaen om, at fremtiden gælder sociale spil og spil til tablets og mobiltelefoner. Der er ingen tvivl om, at spilindustrien graver sig egen grav, hvis de udelukkende fokuserer på konsolspil, især i deres nuværende, lukkede stadie, men slå lige bremserne i.\nDet er forståeligt, at folk ønsker sig en brederede dækning af spil og en anderledes struktur fra platformsholdernes side ved E3, men messen er og bliver mainstream. Det er til for AAA-spillene og giganternes egen skulder-klapperi, intet andet. Sådan har det altid været, og sådan vil det altid være. Det er en skam, for spilindustrien ændrer sig. Måden, vi spiller, ændrer sig. Spillene, vi spiller, ændrer sig.\nMed det sagt, så er det dog et efterhånden alvorligt problem, at E3 ikke længere repræsenterer den almene forbruger, hvor selv PC-spillerne efterhånden er blevet sat ud på et sidespor. Det er en diskussion, som helt sikkert vil skabe efterdønninger, når E3 slutter i denne uge, men det er også en diskussion, hvor man er nødt til at indse, at kravet om bred spildækning og anderledes struktur i spilindustrien går to veje: Ligesom der skal være plads til indie- og mobilspil, skal der også være plads til AAA-spil – det er ikke enten-eller.\n5. juni 2012 6. juni 2012 Julie Horup Tagged E3 2012, Microsoft, Nintendo, Sony\tLeave a comment\n← Fri mig for jeres gamer-begreb\nLet’s not give a crap about women →


Undrer sig over oprør i dansk indkøbscenter: Hvorfor er I så forskrækkede? | BT Debat - www.bt.dk\n22. feb. 2019 - 12.43\nUndrer sig over oprør i dansk indkøbscenter: Hvorfor er I så forskrækkede?\nJeg har aldrig været til Michael Jackson.\nUnder et besøg i USA for mange år siden skulle jeg som sædvanlig have noget hot musik med hjem, det der var helt på toppen på det tidspunkt.\nOg det var Jackson. Da jeg kom tilbage til Danmark og satte cd'en i afspilleren i bilen, kunne jeg med det samme konstatere, at jeg havde fået en forkert. Jeg havde købt en cd med en mand, men det var klart en kvinde, der sang.\nÆrgerlig smed jeg skidtet ud. Hvor der handles, der spildes.\nÆrgerlig smed jeg skidtet ud. Hvor der handles, der spildes\nJeg kom til at tænke på Michael Jackson for nylig, hvor der var et mindre - faktisk meget lille - oprør i Rødovre Centret over, at der skulle opstilles en figur af herren.\nDet gjorde centret så forskrækket, at man rendte fra beslutningen. Så kom der også vrøvl over det, og så kom hr. Jackson tilbage igen til glæde for de mange, der tilbragte vinterferien i Rødovre.\nMen hvorfor nu denne publikumsstorm?\nJo, der havde jo været rygter om, at Michael Jackson havde haft et alt for tæt forhold til unge børn. Der er godt nok ikke bevist noget, og det må have været en god forretning at rejse sådan en sag over for en verdensstjerne, men måske var der noget om det? Det får vi nok aldrig at vide.\nHvad gør en politisk korrekt mor?\nJeg vil med det samme sige, at hvis der er nogen, der i årevis har kæmpet for børns rettigheder også til egen krop og bekæmpet pædofili, så er det undertegnede. At voksne kan komme i tanker om at skade børn, mange for livet, for at få tilfredsstillet en mærkelig lyst, må der sættes ind over for med alle midler.\nNu er det bare sådan, at popkongen aldrig er blevet dømt for noget.\nMen det stopper ikke reaktionerne.\nEn god ven på Facebook præsenterede for nylig det store dilemma: Hendes søn ville så gerne klædes ud som Michael Jackson her op til fastelavn.\nMit råd var klart at lade ungen få sit ønske opfyldt. Hvad skulle man ellers?\nMit råd var klart at lade ungen få sit ønske opfyldt. Hvad skulle man ellers? Alternativerne er måske heller ikke helt rene i kanten:\nJeg nævner i flæng: sørøver, viking, gangster, cowboy (i kamp med indianere selvfølgelig)… eller Djævelen selv? Også ganske malerisk.\nNej, vi må af og til lade være med at slæbe rundt på hele butikken af frygt for at stikke ud. Og navnlig lade være med at give det videre til vores sagesløse børn.\nNej, vi må af og til lade være med at slæbe rundt på hele butikken af frygt for at stikke ud\nMen jeg kan sådan set godt forstå moderens bekymring, for vi er da ved at kvæle os selv i sexforskrækkelse og 'overgreb'.\nJeg kan ikke fordrage præsident Trump. Som følge deraf kunne jeg naturligvis heller ikke fordrage den mand, som han ønskede sat ind som højesteretsdommer. Men da vi alle for nogle måneder kunne overvære en hysterisk kvinde, der brød sammen foran pressen, fordi hun ved en studenterfest engang for 30 år siden var blevet 'overfaldet' af dommermanden, som var ravende fuld…\nJa, så stopper min forståelse for en ellers utrolig vigtig sag.\nJeg siger ikke, at hun har været et sippet ribs, men at man så mange år efter kan søge opmærksomhed ved at bryde sammen i hele verdens søgelys, ja, det har sikkert også givet en god klatskilling.\nJeg siger stadig: Skæg for sig og snot for sig\nLad være med at gøre grin med alvorlige, dødsensalvorlige overgreb. For det er det, der sker, når alle føler sig krænket over et eller andet.


Gaven til ham, der ikke ønsker sig noget | BeWooden Danmark\nBEWOODEN -Gaven til ham, der ikke ønsker sig noget\nHvor tit har du ikke stået i en situation, hvor du skal købe gaven til ham (om det så er en bror, ven, kæreste eller far) og faktisk ikke aner, hvad du skal give ham? For selvom vi spørger dem direkte; ”Hvad ønsker du dig egentlig?”, så er det mest udbredte svar ”Det ved jeg ikke” eller ”Ikke rigtig noget”.\nDet er en udfordring, vi alle kender til, og derfor er vi ofte overladt til selv at komme på gaveidéer til ham. Hvor mange af jer ender ikke med at købe eksempelvis en parfume som kærestegave til ham, eller som en fødselsdagsgave til ven eller far, for hvis han alligevel ikke ønsker sig noget specielt, så kan vi lige så godt købe noget, der er ligetil, ik?\nMan skulle tro mænd var simple, men når det kommer til gaver, så er de faktisk ret svære at regne ud..., for hvad giver man også lige manden, der ikke ønsker sig noget?\nSom om dét at udvælge den helt rigtige gave, ikke var en udfordring nok i sig selv.\nVi har derfor lavet en liste med gaveidéer til ham for at gøre det lettere for dig at finde den perfekte gave til ham:\nDen perfekte gave er en personlig gave\nEr du mere på udkig efter en personlig gave til ham, kan du gøre det personligt med en lille sød hilsen. Du kan nemlig få indgraveret en hilsen på alle BeWoodens produkter eller designe din helt egen træ-butterfly, og gøre den endnu mere personlig og unik.\nDesign en speciel butterfly til ham her\nGaven til den lidt mere formelle\nKan manden i dit liv godt lide at bære slips og jakkesæt, så er et sæt manchetknapper og/eller slipsenåle af træ og rustfri stål lige gaven for ham.\nVi kan love dig for, at han helt klart vil skille sig ud med et par unikke træ-accessories, - og hvem kan ikke lide at skille sig ud?\nGaven til ham, der ikke kan holde styr på sine kort\nHar han mange kort, som han roder rundt med og ikke helt kan holde styr på?\nSå er en kortholder muligvis den ideelle gave til ham. Kortet består af træ og ægte læder og kan rumme op til 7 kort. Ønsker du at gøre kortholderen endnu mere personlig, har du muligheden for at få indgraveret navne, dato, citater osv. på. Dette gælder alle BeWoodens produkter.\nTil ham, der skal have den helt store forkælelsestur\nSmå søde gaver til ham, fordi han fortjener det. Har I årsdag, eller skal I fejre en anden speciel anledning, og kunne du virkelig godt tænke dig at forkæle ham? Så kunne det håndlavede træ-accessories sæt af valnøddetræ være en helt perfekt mulighed.\nGiv ham den helt store forkælelsestur her\nAlle BeWooden’s produkter kommer med livstidsgaranti, hvilket betyder, at du vil give ham en gave for livet.\nTil dig der overvejer andet end accessories, vil vi anbefale Euromans “50 ting vi ønsker os”.\nØnsker du et specielt monogram på dine træ-accessories?


Tjek dine el-installationer og forebyg brand - Ridehesten.com\nI går aftes omkring kl. 21 kørte indsatsleder af Nordvestjyllands Brandvæsen i Skive, Jan Nygaard Christensen, ud til en landejendom i Salling efter en melding om brand.\nHeldigvis stod det ikke så slemt til, og da de ankom var der en del røg fra en el-installation, som formentlig var overbelastet.\nGårdens ejere havde selv sørget for at lukke hestene ud af staldbygningen, og brandvæsnet fik hurtigt slukket for strømmen, og så fortrak røgen.\nLæs også: Brand i stald hos Helgstrand Dressage!\n– Vi oplever af og til, at gamle el-installationer bliver overbelastet, kortslutter eller smelter sammen. Derfor er det vigtigt, at man husker at tjekke sine el-installationer med jævne mellemrum. Heldigvis slap hesteejerne her med skrækken, og hverken dyr eller mennesker kom noget til, siger Jan Nygaard Christensen til ridehesten.com